
III. ČASŤ

I.Hodovníci

 

V dome, stojacom v ulici du Helder, v ktorom Albert de Morcerf s grófom de Monte Cristo mal do­ho­vo­renú schôdzku, dňa 21. mája konali sa veľké prípravy, aby mladý človek mohol čestne dodržať dané slovo.

Albert de Morcerf býval v pavilóne, ktorý stál v rohu veľkého dvora proti budove, určenej pre slu­žob­níc­tvo. Len dva obloky tohto pavilónu hľadeli do ulice, ostatné tri boli obrátené do dvora a dva do záhrady.

Medzi týmto dvorom a záhradou čnelo sa nepekným vkusom ci­sár­skej ar­chi­tek­túry vy­sta­vené prie­stranné a ele­gantné bydlisko grófa a grófky de Morcerf.

Rov­no­bežne s ulicou, pozdĺž šírky tohto stavania, ťahal sa múr, na ktorom vedľa seba v rovnakej diaľke boli po­sta­vené vázy s kvetmi a v pros­triedku múru bola osadená veľká mrežová po­zlá­tená brána, tvoriaca hlavný vchod; takmer pri samej lóži vrátnika boli malé dvere, ktorými pre­cho­dilo slu­žob­níc­tvo, alebo pešo vy­chá­dza­júci alebo vra­ca­júci sa páni.

Vo voľbe tohto pavilónu, určeného Al­ber­tovi, vytušíme de­li­kátnu pre­zie­ra­vosť matky, ktorá, nechtiac sa odlúčiť od syna, chápe, že mladý človek vo veku, v ktorom bol vikont, po­tre­buje úplnú slobodu. Musíme však priznať i to, že v tom bol i múdry egoizmus mladého človeka, ho­ve­jú­ceho si v slobode zá­haľ­či­vého života, akým žijú synovia vzne­še­ných rodín a ktorý mu rodičia zlátili sťa vtákovi klietku.

Tými dvoma na ulicu po­ze­ra­jú­cimi oblokmi mohol konať Albert de Morcerf svoje von­kaj­šie skúmanie. Výhľad navonok je ne­vy­hnutne potrebný mladým mužom, ktorí na svojom obzore chcú vidieť stále ľudí, keby to bol čo priam len obzor ulice. Keď však dokončil svoje skúmania a ak si ony za­slú­žili pre­ni­ka­vej­šie vy­šet­re­nie, mohol sa Albert de Morcerf vybrať na výskumnú cestu a vyjsť malými dverami, tvo­ria­cimi pendant k tým, ktoré boli vedľa lóže vrátnika a ktoré si zaslúžia osobitné po­všim­nu­tie.

Boli to malé dvere, o ktorých by sme si mysleli, že sú celým svetom za­bud­nuté od čias, keď dom vy­sta­vili, a že sú stále za­tvo­rené, boli také skromné a uprášené, ale ich olejom opatrne na­mas­tené pánty a zámka pre­zrá­dzali tajné a časté po­u­ží­va­nie. Tieto malé dvere súťažili s dvoma inými a vy­smie­vali vrátnika, vy­my­ka­júc sa jeho bdelosti a prá­vo­moci, lebo sa otvárali ako povestné dvere jaskyne z Tisíc a jednej noci, ako Alibabov zakliaty Sezam, s pomocou akýchsi ka­ba­lis­tic­kých slov, vy­riek­nu­tých najs­lad­ším hlasom, alebo nejakého do­ho­vo­re­ného za­škrab­ka­nia najš­tíh­lej­ších prstov sveta.

Na konci prie­stran­nej, za predsieň slú­žia­cej tichej chodby, ku ktorej viedli tie malé dvere, napravo bola Al­ber­tova jedáleň, vedúca do dvora, naľavo do záhrady obrátený salónik. Husté krovie, popínavé rastliny, ťahajúce sa pred oblokmi ako vejár, dvoru i záhrade za­stie­rali pohľad do obidvoch miest­ností, jediných, kde mohli vniknúť zvedavé zraky, lebo obidve boli umiest­nené na prízemí.

Na prvom poschodí boli také isté miest­nosti ako dolu a k nim sa pri­pá­jala ešte tretia, ktorá bola nad pred­sie­ňou. Tieto tri miest­nosti slúžili za salón, ložnicu a budoár.

Salón na prízemí bol len akousi al­žír­skou komnatou s po­hov­kami, ktorá bola určená pre faj­čia­rov.

Budoár na prvom poschodí viedol do ložnice a bol spojený so scho­dis­kom ne­vi­di­teľ­nými dverami. Ako vidno, na za­me­dze­nie in­dis­krét­nosti boli porobené obo­zretne všetky potrebné opat­re­nia.

Nad týmto prvým po­scho­dím bol prie­stranný ateliér, ktorý bol zväčšený od­strá­ne­ním múra a prieč­nych stien pan­de­mó­nia, v ktorom umelec prevýšil dandyho. Tam sa uchýlili a na­hro­ma­dili všetky Al­ber­tove záľuby: po­ľov­nícke rohy, basy, flauty, priam or­ches­ter, lebo Albert mal za istý čas nie síce nadanie, ale pre­chodnú nák­lon­nosť k hudbe; potom pod­stavce, palety, farebné ceruzky, lebo po hudobnom rozmare na­sle­do­vala záľuba v ma­liar­stve, a konečne fleurety, boxerské rukavice, šable a palice roz­lič­ného druhu, lebo, držiac sa tradícií mladých fičúrov, Albert de Morcerf kul­ti­vo­val s ne­po­merne väčšou vy­trva­los­ťou, akú prejavil pri hudbe a ma­liar­stve, tieto tri umenia, ktoré dovršujú výchovu leva, totiž šerm, box a palicu, a v tejto miest­nosti, určenej pre telocvik, prijímal postupne Grisiera, Cooksa a Charlesa Le­bou­chera.

Ostatné za­ria­de­nie tejto pri­vi­le­go­va­nej siene tvorili staré, ťažké skrine z čias Fraňa I., pre­pl­nené čínskym por­ce­lá­nom, ja­pon­skými vázami, te­ra­ko­tami Lucy delia Robbia a misami Bernarda de Palissy; antické kreslá, v ktorých sedával azda Henrich IV. alebo Sully, Ľudovít XIII. alebo Ri­che­lieu, lebo dve takéto kreslá, zdobené vy­re­zá­va­ným erbom, v ktorom sa na azúre jagali tri fran­cúz­ske ľalie a nad nimi krá­ľov­ská koruna, zjavne po­cho­dili zo za­ria­de­nia Louvru, alebo aspoň z nie­kto­rého krá­ľov­ského zámku. Po týchto kreslách, po­tia­hnu­tých látkami tmavých, prísnych farieb, pohodená bola mie­ša­nina bohatých tkanív so živými od­tien­kami, sfar­be­ných pod slncom Perzie alebo rozk­vit­nu­tých pod prstami kal­kut­ských alebo čan­dar­na­gar­ských žien. Čo tam hľadali tie tkanivá, to nebolo možno povedať; lahodiac oku, čakali na niečo, o čom ani sám majiteľ nemal tušenia, a pred­bežne osl­ňo­vali komnatu svojimi hod­váb­nymi a zlatými odleskmi.

Na najp­red­nej­šom mieste stálo piano z ružového dreva, ktoré zhotovil Roller a Blanchet, pri­me­rane rozmerom našich li­li­pu­tán­skych salónov, no jednako uza­vie­ra­júce vo svojich zvučných útrobách celý or­ches­ter a stonajúc pod ťarchou maj­strov­ských diel Be­et­ho­vena, Webera, Mozarta, Haydna, Grétryho a Porpora.

Potom pozdĺž stien, nad dverami i pod povalou meče, kyjaky, sekery, cele po­zlá­tené, da­mas­ko­vané a vy­kla­dané brnenia; herbáre, kusy nerastov, vypchatí vtáci, roz­pí­na­júci k ne­hyb­nému letu krídla ohnivých farieb, ot­vá­ra­júci zobáky, ktoré sa nikdy nezavrú.

Rozumie sa, táto sieň bola Al­ber­to­vým ob­ľú­be­ným miestom.

Jednako v deň schôdzky vybral si mladý človek ešte v ne­dos­ta­toč­nej toalete za svoj hlavný stan prízemný salónik. Tam na stole, ob­kľú­če­nom na istú vzdia­le­nosť širokým, stru­nis­tým divánom, pýšili sa v nádobách z pop­ras­ka­ného por­ce­lánu, aký majú radi Ho­lan­ďa­nia, všetky známe tabaky, po­čí­na­júc pet­roh­rad­ským žltým cez maryland, por­to­riko a latakiu až po čierny siamský. Vedľa nich v deb­nič­kách z voňavého dreva podľa veľkosti a akosti po­u­rov­ná­vané boli puros, regálie, havany a manily; konečne v ot­vo­re­nej skrini zbierka ne­mec­kých fajok, koralmi kráš­le­ných čibukov s jan­tá­ro­vými čutorami a zlatom vy­kla­dané nargilé s dlhými ma­ro­kí­no­vými, ako hady zvi­nu­tými rúrami; čakali na vrtoch alebo priazeň faj­čia­rov. Albert sám viedol uspo­ria­da­nie, lepšie povedané sy­met­rický ne­po­ria­dok, na ktorý účast­níci mo­der­ných raňajok po káve radi pozerajú cez závoj dymu, ktorý im uniká perami a stúpa k povale v dlhých kap­ri­ci­óz­nych špi­rá­lach.

O tri­štvrte na desať vstúpil komorník, tvoriaci s malým, len anglicky ho­vo­ria­cim pät­násť­roč­ným groomom, ktorý od­po­ve­dal na meno John, celé Mor­cer­fovo slu­žob­níc­tvo. Rozumie sa, že v obyčajný deň kuchár z paláca stál mu k dis­po­zí­cii a pri mi­mo­riad­nych prí­le­ži­tos­tiach i grófsky strelec.

Komorník, ktorý sa menoval Germain, a požíval úplnú dôveru svojho mladého pána, držal v ruke zväzok novín, ktorý položil na stôl, a balíček listov, ktoré podal Al­ber­tovi.

Albert roztr­žito pozrel na tieto rozličné listy, vybral z nich dva, na­vo­ňav­ko­vané a jemným písmom napísané, roz­pe­ča­til a prečítal ich s istou po­zor­nos­ťou.

„Ako prišli tie listy?“ spýtal sa.

„Jeden poštou, druhý doniesol sluha od pani Dan­glar­so­vej.“

„Odkážte pani Dan­glar­so­vej, že prijímam miesto, ktoré mi ponúka v lóži… Počkajte, predsa… Potom cez deň zájdete k Róze; povedzte jej, že po opere prídem k nej, ako ma pozve, na večeru, a za­ne­siete jej šesť fliaš vy­be­ra­ných vín, chypre, xeres, malagu, a súdoček os­tend­ských ustríc… Ustrice vezmite od Borela a ne­za­bud­nite mu povedať, že sú pre mňa.“

„Na koľkú si žiada pán raňajky?“

„Koľko je hodín?“

„Tri­štvrte na desať.“

„Pri­pravte raňajky presne na pol je­de­nástu. Debray bude azda musieť ísť na mi­nis­ter­stvo… A okrem toho…“ (Albert pozrel do značiek) „je to hodina, ktorú som určil grófovi, dvad­sia­teho prvého mája o pol je­de­nás­tej pred­po­lud­ním. A hoci sa veľmi ne­spo­lie­ham na jeho sľub, jednako chcem byť presný. Aby som ne­za­bu­dol, neviete, vstala už pani grófka?“

„Ak si žiadate, pán vikont, spýtam sa.“

„Áno… a poproste ju o zásobu likérov, moja nie je už úplná, a povedzte jej, že budem mať česť prísť k nej asi o tretej a pred­sta­viť jej niekoho.“

Keď sluha odišiel, Albert sa hodil na pohovku, roztrhol pásku dvoch alebo troch denníkov, pozrel na di­va­delnú rubriku, uškrnul sa, že hrá opera, a nie balet; darmo hľadal vo vo­ňav­kár­skych oznamoch zubnú pastu, o ktorej počul, a postupne zahodil troje naj­čí­ta­nej­ších pa­ríž­skych novín, a zdĺhavo zívnuc, povedal sám sebe:

‚Tie noviny sú naozaj zo dňa na deň nud­nej­šie.

V tej chvíli zastal predo dverami ľahký koč; o chvíľu vstúpil komorník, ozna­mu­júc pána Luciena Débraya. Veľký, pla­vo­vlasý, bledý mladý človek so sivými očami istého pohľadu, s úzkymi a chlad­nými perami, v belasom kabáte so zlatými ci­ze­lo­va­nými gombíkmi, s bielou kravatou, s ko­ryt­na­čím monoklom, visiacim na hod­váb­nej šnúrke, ktorý hnutím obrvného svalu z času na čas upev­ňo­val v prie­hl­bine pravého oka, vstúpil bez úsmevu, za­mĺk­nuto a s po­lo­úrad­nou tvárou.

„Dobrý deň, Lucien… Dobrý deň!“ zvolal Albert. „Ach, môj drahý, žasnem nad vašou exakt­nos­ťou! Čo hovorím, exakt­nos­ťou! Vy, ktorého som čakal po­sled­ného, vy pri­chá­dzate o desiatej hodine bez piatich minút, keď je schôdzka určená na pol je­de­nástu! To je div! Azda náhodou padlo mi­nis­ter­stvo?“

„Nie, môj najd­rahší,“ odvetil mladý človek, hrúžiac sa do pohovky; „upokojte sa, kolíšeme sa usta­vične, ale ne­pad­neme nikdy, a začíname už veriť, že prosto pre­cho­díme k ne­zvr­hnu­teľ­nosti, bez ohľadu na to, že veci po­lo­strova upevnia nás von­kon­com.“

„Ach, áno, pravda, vyháňate Dona Carlosa zo Špa­niel­ska!“

„Nie, môj najd­rahší, nemýľte sa; pre­vá­dzame ho na druhú stranu fran­cúz­skych hraníc a ponúkame mu krá­ľov­ské po­hos­tin­stvo v Bourges.“

„V Bourges?“

„Áno, nemá sa, do čerta, čo sťažovať! Bourges je mesto Karola Siedmeho. Ako, vy ste to nevedeli? Odvčera to vie celý Paríž a pred­vče­rom prenikla zvesť až na burzu, lebo pán Danglars (neviem, ako je to možné, že ten človek dostáva správy práve s nami), lebo pán Danglars hral à la hausse a získal milión.“

„A vy, tak sa mi zdá, novú stužku, lebo vidím medzi vašimi radmi o belasú stužku viac.“

„Ech, poslali mi hviezdu Karola Tretieho,“ povedal ne­vší­mavo Debray.

„Choďte, nehrajte sa na ľa­hos­taj­ného a pri­znajte sa, že vám to robí radosť.“

„Na moju pravdu, áno: ako doplnok toalety hviezda na čiernom fraku so zlatými gombíkmi – to je celkom ele­gantné.“

„A človek sa zdá,“ povedal s úsmevom Morcerf, „ako knieža z Walesu alebo z Re­ichs­tadtu.“

„Preto ma vidíte tak skoro, môj najd­rahší.“

„Preto, že ste dostali rad Karola Tretieho a že mi chcete oznámiť tú radostnú zvesť?“

„Nie, ale že som celú noc sa sa namáhal odo­sie­la­ním listov: dvad­sať­päť dip­lo­ma­tic­kých depeší. Keď som sa dnes ráno za svetla vrátil domov, chcel som spať. Ale roz­bo­lela ma hlava, vstal som teda, aby som hodinu jazdil na koni. V Boulogne ma však prepadla nuda a hlad, ne­pria­te­lia, ktorí málokedy idú spoločne, ktorí sa však jednako spri­sa­hali proti mne – akési carlo-re­pub­li­kán­ske spojenie. Tu mi prišlo na um, že dnes ráno u vás bude hostina, a hľa, tu som: hladný som, nakŕmte ma; nudím sa, pobavte ma.“

„To je hos­ti­te­ľova po­vin­nosť , drahý priateľ,“ povedal Albert, zvoniac na ko­mor­níka, kým Lucien koncom svojej paličky so zlatou, tyrkysmi vy­kla­da­nou ru­ko­vä­ťou vy­ha­dzo­val do povetria roz­ba­lené noviny. „Germain, pohár xeresu a suchár. Pred­bežne, drahý Lucien, tu sú cigary, rozumie sa, pašované; musíte ich ochutnať a potom povedať svojmu mi­nis­trovi, aby nám také predával, namiesto ore­cho­vých listov, na fajčenie ktorých od­su­dzuje svojich občanov.“

„Hrom do toho, musím sa mať na pozore! Akonáhle by ste ich mali od vlády, ne­chu­tili by vám, a už by ste ich nechceli. Napokon, netýka sa to nášho mi­nis­ter­stva, ale financií: obráťte sa na pána Humanna, od­de­le­nie ne­pria­mych daní, chodba A, číslo dvad­sať­šesť.“

„Naozaj,“ povedal Albert, „prek­va­pu­jete ma svojimi roz­siah­lymi ve­do­mos­ťami. Ale jednako vezmite si cigaru.“

„Ach, drahý vikont,“ riekol Lucien, zapáliac si manilu od ružovej sviečky, horiacej v strie­bor­nom, po­zlá­te­nom sviet­niku, a hodiac sa späť na pohovku, „ach, drahý vikont, naozaj, ani neviete, aký ste šťastný, že nemusíte nič robiť!“

„A čo by ste robili, môj drahý pa­ci­fi­ká­tor dŕžav,“ povedal Morcerf s ľahkou iróniou, „keby ste nerobili nič? Ako to, mi­nis­trov osobný tajomník, za­svä­tený do veľkých európ­ských úkladov a i do malých pa­ríž­skych intríg, ochranca kráľa, ba čo viac, krá­ľov­nej, zjed­no­co­va­teľ strán, riaditeľ volieb, robiaci vo svojom kabinete perom a te­le­gra­fom viac, ako vykonal Napoleon vo svojich vo­jen­ských ťa­že­niach mečom a ví­ťazs­tvami, majúci dvad­sať­päť­ti­síc libier renty okrem platu, koňa, za ktorého Château-Renaud núkal štyristo lou­is­do­rov, a nedostal ho, krajčíra, ktorý nikdy nepokazí nohavice, majúci Operu, Jockey Club a Variétés, nenájde vo všetkom tom nič, čo by ho bavilo? Nechže je, pobavím vás!“

„Ako?“

„Zoznámim vás s niekým.“

„S mužom, alebo ženou?“

„S mužom.“

„Och, poznám ich už priveľa!“

„Ale takých, ako je ten, o ktorom hovorím, ne­poz­náte.“

„Skade prichodí? Z konca sveta?“

„Azda ešte z väčšej diaľky.“

„Do čerta! Dúfam, že nenesie naše raňajky?“

„Nie, uspo­kojte sa, naše raňajky chystajú v domácich ku­chy­niach. Ste hladný?“

„Áno, priznám sa, hoci je to po­ni­žu­júce. Ale včera som obedoval u pána de Vil­le­fort, a – spo­zo­ro­vali ste to, drahý priateľ? – u všetkých tých sud­cov­ských pánov sa je veľmi zle; človek si vždy myslí, že majú zlé svedomie.“

„Ech, vy chcete niečo hovoriť o obedoch iných ľudí a zľah­čo­vať ich po­rov­ná­va­ním s tým, čo sa je u vašich mi­nis­trov!“

„Áno, ale my aspoň ne­po­zý­vame slušných ľudí. A keby sme neboli pri­nú­tení ponúknuť svoj stôl nie­koľ­kým oslom, ktorí dobre zmýšľajú, a hlavne dobre hlasujú, chránili by sme sa vlast­ného obeda ako morovej nákazy – to mi, prosím, ráčte uveriť.“

„Tak, môj milý, vezmite si druhý pohár xeresu a k nemu svieži suchár.“

„S radosťou, vaše špa­niel­ske je výborné; vidíte, že sme mali úplnú pravdu, keď sme s tou dŕžavou uzavreli mier.“

„Áno, ale Don Carlos?“

„Nuž, Don Carlos bude piť bor­de­au­xské a za desať rokov oženíme jeho syna s malou krá­ľov­nou.“

„Čo vám získa zlaté rúno, ak budete ešte pri mi­nis­ter­stve.“

„Tak sa mi vidí, drahý Albert, že dnes ráno máte systém kŕmiť ma dymom.“

„Ach, uznajte, že to ešte naj­lep­šie uspokojí žalúdok… Ale hľa, v pred­sieni počujem Be­au­cham­pov hlas, budete diš­pu­to­vať a prejde vám čas.“

„Prečo?“

„Pre noviny.“

„Och, drahý priateľ,“ povedal Lucien zo svr­cho­va­nou po­hŕd­li­vos­ťou, „myslíte si, že čítam noviny?“

„Práve preto; budete sa hádať ešte väčšmi.“

„Pán Be­au­champ!“ hlási komorník.

„Vstúpte, vstúpte, hrozné pero!“ zvolal Albert, vstanúc a idúc oproti mladému človeku. „Tu je Debray, ktorý vás nenávidí, hoci vás ani nečíta; aspoň tak vraví.“

„Má pravdu,“ povedal Be­au­champ; „robí to, čo ja: kri­ti­zu­jem ho, ale neviem, čo robí. Dobrý deň, komandér.“

„Ach, vy to už viete?“ povedal súkromný tajomník, vy­mie­ňa­júc si s no­vi­ná­rom stis­nu­tie ruky a úsmev.

„Ako by nie!“ riekol Be­au­champ.

„A čo na to hovoria vo svete?“

„V ktorom svete? Roku Pána tisíc osem­stot­rid­sa­ťo­sem máme mnoho svetov.“

„Nuž v kriticko-po­li­tic­kom svete, ku ktorého levom patríte i vy.“

„Hovorí sa, že je to veľmi správne: roz­sie­vate vraj dosť čer­ve­ného, aby mohlo vyrásť i trochu belasého.“

„Hľa, hľa, to nie je zlé,“ povedal Lucien. „Prečo sa ne­pri­po­jíte k nám, drahý Be­au­champ? Človek takého ducha, ako ste vy, urobil by kariéru za tri-štyri roky.“

„Veď len na jedno čakám, aby som konal podľa vašej rady: totiž na mi­nis­ter­stvo, ktoré by bolo zaistené aspoň na pol roka. A teraz slovíčko, drahý Albert, lebo musím nechať predsa chudáka Luciena, aby si oddýchol. Budeme ra­ňaj­ko­vať, alebo obedovať? Mám totiž snemovňu. Pri našom povolaní, ako vidíte, nie je všetko také ružové.“

„Budeme len ra­ňaj­ko­vať; čakáme už len na dve osoby a pôjdeme hneď ku stolu, keď prídu.“

„Aké osoby čakáte na raňajky?“ spýtal sa Be­au­champ.

„Šľach­tica a dip­lo­mata,“ odvetil Albert.

„Šľach­ti­covi to potrvá dve malé hodiny a dve veľké dip­lo­ma­tovi. Vrátim sa na dezert. Nechajte mi jahody, kávu a cigary. V snemovni zjem côtlette à la Chambre.“

„Nerobte to, Be­au­champ, lebo keby tým šľach­ti­com bol hoci sám Mont­mo­rency a dip­lo­ma­tom Met­ter­nich, budeme ra­ňaj­ko­vať presne o pol je­de­nás­tej. Pred­bežne urobte tak ako Debray, skúste môj xeres a sucháre.“

„Nuž, nedbám, ostanem. Dnes ráno sa rozhodne musím zabaviť.“

„Dobre, ste na tom ako Debray! Tak sa mi vidí, že keď je mi­nis­ter­stvo smutné, opozícia má byť veselá.“

„Ach, vidíte, drahý priateľ, vy neviete, čo mi hrozí. Dnes ráno počujem v snemovni reč pána Dan­glarsa a večer u jeho pani tragédiu jedného z fran­cúz­skych aris­to­kra­tov. Nech čert vezme kon­šti­tučné vlády! Keď sme mali, ako som počul, na výber, ako je to, že sme si vybrali práve túto?“

„Rozumiem: musíte si za­do­vá­žiť zásobu ve­se­losti.“

„Ne­ho­vorme mrzko o rečiach pána Dan­glarsa,“ riekol Debray; „hlasuje s vami, je s opo­zí­ciou.“

„To je práve to zlo! Očakávam tiež, že ho pošlete rečniť do Lu­xem­burgu, aby ste sa mohli nasmiať do sýtosti.“

„Milý môj,“ povedal Albert Be­au­cham­povi, „vidieť, že sú špa­niel­ske veci urovnané, lebo stednes ne­zne­si­teľne uš­ti­pačný. Pamätáte sa vari, že parížska kronika hovorí o mojom man­žels­tve so slečnou Eugéniou Dan­glar­so­vou. Nemôžem vám teda s dobrým svedomím dovoliť nepekne hovoriť o vý­reč­nosti človeka, ktorý mi raz má riecť: ‚Pán vikont, viete, že svojej dcére dám dva milióny?ʻ“

„Ale choďte,“ povedal Be­au­champ, „z toho man­žels­tva nebude nikdy nič! Kráľ ho mohol ba­ro­ni­zo­vať, bude ho môcť urobiť aris­to­kra­tom, ale nikdy z neho neurobí šľach­tica, a gróf de Morcerf je na to príliš aris­to­kra­tom, aby pre mizerné dva milióny pri­pus­til me­za­lian­ciu. Vikont de Morcerf smie si vziať len markízu.“

„Dva milióny!“ riekol Morcerf. „Je to pekná sumička!“

„To je spoločný kapitál bul­vár­neho divadla alebo že­lez­nice, spo­ju­jú­cej Bo­ta­nickú záhradu s Râpée.“

„Nechajte ho hovoriť, Morcerf,“ povedal ned­ban­livo Debray, „a ožeňte sa. Vezmete si vreckovú nálepku, všakže? Veď čo na tom záleží? Je lepšie, keď tá nálepka má o erb menej a o nulu viac. Vo svojom znaku máte sedem drozdov, tri dáte svojej žene a ešte vám ostanú štyri. Je to o jedného viac, ako má pán de Guise, ktorý sa takmer stal fran­cúz­skym kráľom a jeho vlastný bratanec bol nemeckým cisárom.“

„Naozaj, myslím, že máte pravdu, Lucien,“ riekol roztr­žito Albert.

„Veru tak! Veď napokon, každý milionár je šľach­ti­com, ako ne­zá­konný krá­ľov­ský syn, on totiž môže ním ešte byť.“

„Ticho, ne­ho­vorte to, Debray,“ vravel so smiechom Be­au­champ, „lebo pri­chá­dza Château-Renaud, ktorý, aby vás vyliečil z vašej pa­ra­dox­nej mánie, prebodne vás mečom svojho predka Renauda de Mon­tau­ban.“

„Tým by sa len ponížil,“ riekol Lucien, „lebo ja som len veľmi prostý občan.“

„Hľa, mi­nis­ter­stvo, ktoré spieva Bé­ran­gera!“ zvolal Be­au­champ. „Bože môj, kam sa to rútime!“

„Pán de Château-Renaud! Pán Ma­xi­mi­lián Morrel!“ povedal komorník, ozna­mu­júc príchod dvoch nových hostí.

„Sme to teda všetci,“ vravel Be­au­champ, „a pôjdeme ra­ňaj­ko­vať. Veď, ak sa nemýlim, čakali ste už len dve osoby, Albert?“

„Morrel?“ hundral Albert s údivom. „Morrel? Kto je to?“

Vtom ho chytil za ruku pán de Château-Renaud, krásny trid­sať­ročný človek, šľachtic od hlavy až po päty, s tvárou Guicha a duchom Mor­te­marta, a riekol:

„Dovoľte, môj drahý, aby som vám pred­sta­vil svojho priateľa a k tomu zá­chrancu pána Ma­xi­mi­liána Morrela, kapitána spahiov; konečne postačí, keď sa pred­staví sám. Po­zdravte môjho hrdinu, vikont.“

Odstúpil, aby bolo vidieť toho veľkého a uš­ľach­ti­lého mladého človeka so širokým čelom, ktorého naši či­ta­te­lia, ak sa pamätajú, videli v Mar­se­ille azda v dosť dra­ma­tic­kých okol­nos­tiach, aby už na neho boli zabudli. V bohatej po­lo­fran­cúz­skej, po­lo­orien­tál­skej rov­no­šate, ktorá mu mi­mo­riadne pristala, uplat­ňo­vala sa jeho klenutá hruď, zdobená krížom Čestnej légie, i smelá línia jeho postavy. Mladý dôs­toj­ník sa poklonil s uhla­de­nou ele­gan­ciou; Morrel bol pôvabný vo všetkých pohyboch, lebo bol mocný.

„Pane,“ povedal Albert so srdečnou zdvo­ri­los­ťou, „pán barón de Château-Renaud vedel vopred, že ma to bude tešiť, keď ma s vami zoznámi; ste jeho pria­te­ľom, pane, buďte i naším.“

„Výborne,“ zvolal Château-Renaud, „a želajte si, drahý vikont, aby v prípade potreby urobil za vás to, čo urobil za mňa.“

„A čo urobil?“ spýtal sa Albert.

„Och,“ bránil sa Morrel, „nehodno o tom hovoriť, pán barón zve­li­čuje.“

„Ako?“ zvolal Château-Renaud. „Nehodno o tom hovoriť? Či nehodno hovoriť o živote?… To, čo hovoríte, drahý pán Morrel, je až príliš fi­lo­zo­fické… Azda je to dobré pre vás, ktorý vy­sta­vu­jete svoj život kaž­do­denne ne­bez­pe­čen­stvu, ale pre mňa, ktorý ho vystavím len raz, náhodou..

„Z toho rozumiem, pán barón, že pán kapitán Morrel vám za­chrá­nil život.“

„Bože môj, veru áno,“ riekol Château-Renaud.

„Pri akej prí­le­ži­tosti?“ spýtal sa Be­au­champ.

„Be­au­champ, priateľ, viete, že umieram hladom!“ vravel Debray. „Ne­púš­ťajte sa do histórií.“

„Nuž veď pre mňa môžeme ísť ku stolu…“ riekol Be­au­champ. „Château-Renaud nám to povie pri ra­ňaj­kách.“

„Páni,“ hovoril Morcerf, „upo­zor­ňu­jem vás, že je len štvrť na je­de­nástu a že čakáme ešte na po­sled­ného hosťa.“

„Ach, tak je, na dip­lo­mata,“ riekol Debray.

„Neviem, či je dip­lo­ma­tom alebo niečím iným; viem len toľko, že som ho raz poveril istou vecou, a on ju zariadil tak dokonale, že keby som bol kráľom, bol by som ho hneď urobil rytierom všetkých svojich radov, i keby som mal k dis­po­zí­cii zlaté rúno a pod­väz­kový rad.“

„Keď teda ešte nejdeme ku stolu,“ vravel Debray, „nalejte si pohár xeresu, ako sme to urobili my, a povedzte nám to, pán barón.“

„Všetci viete, že som sa vychytil do Afriky.“

„Tú cestu vám označili vaši pred­ko­via, môj drahý Château-Renaud,“ riekol galantne Morcerf.

„Áno, ale po­chy­bu­jem, že by ste ta boli šli i vy s tým cieľom ako oni, oslo­bo­diť Kristov hrob.“

„Naozaj máte pravdu, Be­au­champ,“ povedal mladý aris­to­krat. „Chcel som si len vy­stre­liť z pištole. Súboj mi je odporný, ako viete, od tých čias, keď dvaja sved­ko­via, ktorých som si vybral, aby urovnali istú vec, pri­nú­tili ma rozdrviť rameno jednému z mojich naj­lep­ších pria­te­ľov… ech, tomu chu­dá­kovi Fran­tiš­kovi d’Épinay, ktorého poznáte všetci.“

„Ach, tak je,“ riekol Debray, „bili ste sa kedysi… prečo?“

„Nech ma čert vezme, ak sa na to pamätám!“ odvetil Château-Renaud. „Na to sa však pamätám veľmi dobre, že nechtiac nechať hr­dza­vieť takému nadaniu, ako je moje, chcel som skúšať na Araboch nové pištole, ktoré som práve dostal do daru. Pre­pla­vil som sa teda do Oranú; z Oranú som odišiel do Kons­tan­tiny a prišiel som práve, keď sa upúšťalo od ob­lie­ha­nia. Ustu­po­val som s os­tat­nými. Za šty­rid­sa­ťo­sem hodín znášal som celkom dobre denný dážď a nočný sneh; konečne na tretí deň mi zahynul kôň od zimy. Úbohé zviera bolo v stajni zvyknuté na pokrovec a kachle… Bol to arabský kôň, ktorý sa pri de­sať­stup­ňo­vej zime cítil v Arabsku trochu cudzo.“

„Preto mi chcete odlúdiť môjho an­glic­kého,“ riekol Debray; „myslíte si, že znesie zimu lepšie ako váš arabský.“

„Mýlite sa, lebo som zložil sľub, že sa už do Afriky nevrátim.“

„Zažili ste teda hodne strachu?“ spýtal sa Be­au­champ.

„Na môj‘ pravdu, pri­zná­vam sa, áno,“ hovoril Château-Renaud. „A mal som sa čoho báť! Môj kôň zahynul, ustu­po­val som pešo. Pric­vá­lalo šesť Arabov, aby mi odrezali hlavu; dvoch som zložil dvoma vý­strelmi z pušky a dvoch vý­strelmi z pištolí, ale boli ešte dvaja, a ja som bol od­zb­ro­jený. Jeden ma chytil za vlasy – preto ich teraz nosím krátke, človek nevie, čo sa môže stať – druhý mi položil na hrdlo jatagán, a už som cítil ostrý chlad ocele, keď tento pán na nich namieril, vý­stre­lom z pištole zabil toho, ktorý ma držal za vlasy, a tomu, ktorý mi chcel podrezať hrdlo, preťal hlavu šabľou. Ten pán si umienil v ten deň za­chrá­niť človeka, a náhodou sa stalo, že som to bol ja. Keď budem bohatý, dám vytesať Klag­man­nom alebo Ma­ro­chet­tim sochu Náhody.“

„Áno,“ riekol s úsmevom Morrel, „bolo to piateho sep­tem­bra, ktorý je výročím dňa, keď bol môj otec zázračne za­chrá­nený; nakoľko je to možné, každý rok svätím ten deň nejakým skutkom. . ,“

„Všakže, hr­din­ským?“ prerušil ho Château-Renaud. „Slovom, bol som tým vy­vo­le­ným, ale to nie je všetko. Keď ma za­chrá­nil pred zbraňou, za­chrá­nil ma i pred zimou tým, že mi dal nie polovicu svojho plášťa, ako robil svätý Martin, ale že mi ho dal celý. A potom pred hladom tým, že sa so mnou rozdelil, hádajte, o čo!“

„O paštétu od Felixa?“ spýtal sa Be­au­champ.

„Nie, o svojho koňa; zjedli sme ho každý kus s veľkou chuťou. Bola to ťažká vec.“

„Azda pohrýzť toho koňa?“ spýtal sa so smiechom Morcerf.

„Nie, tá obeť,“ riekol Château-Renaud. „Spýtajte sa Débraya, či by kvôli cu­dzin­covi obetoval svojho An­gli­čana.“

„Kvôli cu­dzin­covi nie,“ odvetil Debray, „ale kvôli pria­te­ľovi azda.“

„Uhádol som, že sa stanete mojím pria­te­ľom, pán barón,“ povedal Morrel; „ostatne, mal som česť vám to už povedať: či to už bolo hr­din­stvo alebo nie, žertva alebo nie, v ten deň som mal po­vin­nosť obetovať dar ne­šťast­nému údelu ako odmenu za priazeň, ktorú nám raz prejavil šťastný osud.“

„Udalosť, na ktorú robí narážku pán Morrel,“ riekol zasa Château-Renaud, „je naozaj ob­di­vu­hodná, a rozpovie vám ju raz, keď sa s vami bližšie oboznámi. Ale dnes už za­opat­rime žalúdok, a nie pamäť. O koľkej budú raňajky, Albert?“

„O pol je­de­nás­tej.“

„Exaktne?“ spýtal sa Debray, po­ze­ra­júc na hodinky.

„Och, dožičte mi láskavo päť minút času,“ riekol Morcerf, „lebo i ja čakám zá­chrancu.“

„Čieho?“

„Svojho, Bože môj,“ povedal Morcerf. „Myslíte, že mňa nemožno za­chrá­niť ako hocikoho iného a že len Arabi od­re­zá­vajú hlavy? Naše raňajky budú ra­ňaj­kami fi­lan­tro­pic­kými a budú s nami pri stole sedieť dvaja dob­ro­dinci ľudstva!“

„Čo si počneme?“ riekol Debray; „máme len jednu Mon­ty­o­novu cenu.“

„Tak ju dáme niekomu, kto si ju naskrze ne­za­slú­žil,“ vravel Be­au­champ. „Veď si Akadémia obyčajne tak pomáha v ťaž­kos­tiach.“

„A skadiaľ prichodí?“ spýtal sa Debray. „Prepáčte, že nalieham; viem síce, že ste už raz, ale dosť neurčite, od­po­ve­dali na tú otázku, a tak si ju dovolím nastoliť ešte raz.“

„To naozaj neviem,“ odvetil Albert. „Pred troma mesiacmi, keď som ho zval, bol práve v Ríme. Ale kto môže povedať, akú cestu urobil od toho času!“

„A myslíte, že by vedel byť presný?“ spýtal sa Debray.

„Myslím, že je všetkého schopný,“ riekol Morcerf.

„Dajte pozor, aby sa ten päť­mi­nú­tový čas ne­pre­tia­hol na dlhšie ako na desať.“

„Tak by som ho využil na to, aby som vám niečo povedal o svojom hosťovi.“

„Počujte,“ riekol Be­au­champ, „je to, o čom nám chcete roz­prá­vať, látka pre be­sed­nicu?“

„Áno, iste,“ od­po­ve­dal Morcerf, „a to pre veľmi zau­jí­mavú.“

„Hovorte teda, lebo vidím, že zmeškám snemovňu; musím to teda niečím nahradiť.“

„Bol som v Ríme v pre­doš­lom pôste.“

„To vieme,“ riekol Be­au­champ.

„Áno, ale neviete, že ma zajali zbojníci.“

„Niet zboj­ní­kov,“ riekol Debray.

„Naopak, sú, a to oškliví, totiž ob­di­vu­hodní, lebo sa mi videli krásnymi, až z nich sršala hrôza.“

„Hľaďte, drahý Albert,“ vravel Debray, „pri­znajte sa, že sa váš kuchár one­sko­ril, že nedošli ustrice z Marennes alebo Ostende a že podľa príkladu pani de Main­te­non chcete jedlo nahradiť roz­práv­kou. Len to povedzte, môj drahý, sme dosť dobre vy­cho­vaní aby sme vám to od­pus­tili a vypočuli vašu príhodu, hoci sľubuje byť veľmi ne­uve­ri­teľná.“

„A ja vám hovorím, že nech je ako­koľ­vek ne­uve­ri­teľná, je od začiatku až do konca pravdivá. Zbojníci ma teda zajali a do­pra­vili na veľmi smutné miesto, ktoré menujú ka­ta­kom­bami svätého Še­bas­tiána.“

„Poznám ich,“ riekol Château-Renaud; „skoro by som tam bol dostal zimnicu.“

„Ja som vás pred­sti­hol,“ riekol Morcerf, „dostal som ju skutočne. Oznámili mi, že som zajatý s pod­mien­kou vý­kup­ného – robila ma­lič­kosť, šty­ri­ti­síc rímskych toliarov, dvad­sať­šesť­ti­síc turských libier. Na ne­šťas­tie mal som ich už len tisíc päťsto; bol som na konci cesty, môj úver bol vy­čer­paný. Písal som Fran­tiš­kovi. Ach, naozaj, veď Fran­ti­šek bol pri tom, môžete sa ho spýtať, či som luhal čo priam len písmeno. Písal som mu, že ak do šiestej rána nepríde so šesť­ti­síc toliarmi, budem o šiestej a desať minút spojený s bla­že­nými svätými a bla­ho­sla­ve­nými mu­če­níkmi, v spo­loč­nosti ktorých mal som česť byť. Pán Luigi Vampa – tak sa volal náčelník zboj­ní­kov – bol by úz­kost­livo dodržal slovo, prosím, to mi ráčte uveriť.“

„Ale Fran­ti­šek prišiel so šty­ri­ti­síc toliarmi?“ spýtal sa Château-Renaud. „Do čerta! Keď sa niekto volá Fran­ti­šek d’Epinay alebo Albert de Morcerf, pre šty­ri­ti­síc toliarov nepríde do rozpakov.“

„Nie, prosto prišiel s hosťom, príchod ktorého som vám oznámil a ktorého, úfam sa, budem vám môcť pred­sta­viť.“

„Ach, ten pán je teda nejaký Herkules, za­bí­ja­júci Caca, alebo Perzeus, oslo­bo­dzu­júci An­dro­medu?“

„Nie, je to muž asi tej veľkosti, ako som ja.

„Ozb­ro­jený až po zuby?“

„Nemal pri sebe ani len ihlu.“

„Ale vy­jed­ná­val o výkupné?“

„Povedal ná­čel­ní­kovi do ucha dve slová, a bol som slobodný.“

„Azda sa mu ešte i ospra­vedl­ňo­val, že ťa zajal?“ riekol Be­au­champ.

„Tak je,“ odvetil Morcerf.

„Veď ten človek je Ariosto!“

„Nie, je to prosto gróf Monte Cristo.“

„Nik sa nevolá gróf Monte Cristo,“ riekol Debray.

„To si myslím,“ riekol Château-Renaud s chlad­no­krv­nos­ťou človeka, ktorý vie naspamäť almanach europ­ských šľach­ti­cov; „kto znal kedy nejakého grófa de Monte Cristo?“

„Môžbyť, že pochodí zo Svätej zeme,“ mienil Be­au­champ; „niektorý z jeho predkov bol azda ma­ji­te­ľom kalvárie, ako mali Mor­te­mar­tovci Mŕtve more.“

„Dovoľte, páni,“ riekol Ma­xi­mi­lián; „myslím, že vám pomôžem z pomykova. Monte Cristo je os­trov­ček, o ktorom som často počul od ná­mor­ní­kov, slú­živ­ších u môjho otca. Je to zrnko piesku v pros­triedku Stre­do­zem­ného mora, atóm v ne­ko­neč­nosti.“

„Je to cele tak,“ riekol Albert. „Ten, o ktorom hovorím, je vladárom, kráľom toho zrnka piesku, toho atómu; ten grófsky titul si akiste kúpil niekde v Tos­kán­sku.“

„Je teda bohatý, ten váš gróf?“

„Na môj‘ veru, myslím, je.“

„Povedal by som, že to vidieť.“

„Vidíte, Debray, mýlite sa.“

„Už vás ne­ro­zu­miem.“

„Čítali ste Tisíc a jednu noc?“

„To je tiež otázka!“

„Nuž tak viete, či sú tí ľudia chudobní, či bohatí? Či nie sú obilné zrnká rubínmi alebo dia­mantmi? Zdajú sa, všakže, ako biedni rybári? Po­kla­dáte ich za nich, a oni vám zrazu otvoria nejakú tajomnú jaskyňu, kde nájdete poklad, za ktorý by ste kúpili Indiu.“

„No a?“

„No, a môj gróf de Monte Cristo je z takých rybárov. I meno prijal od nich, menuje sa námorník Simbad a má jaskyňu, plnú zlata.“

„Morcerf, videli ste tú jaskyňu?“ spýtal sa Be­au­champ.

„Ja nie, ale Fran­ti­šek áno. Ale ticho! Pred ním sa to nesmie spomínať. Fran­tiška ta zaviedli so za­via­za­nými očami a ob­slu­ho­vali ho nemí sluhovia a ženy, vedľa ktorých, ako sa zdá, Kle­opatra bola len gri­zet­kou. Len práve o žien si nieje úplne načistom, a to preto, že vošli len potom, ako jedol hašiš, takže bolo by cele možné, že to, čo pokladal za ženy, boli štyri sochy.“

Mladí muži pozerali na Morcerfa zrakom, ktorý vraví:

‚Milý môj, tratíte rozum, alebo si z nás robíte bláznov?

„Naozaj,“ riekol Morrel v zadumaní, „počul som niečo podobné tomu, čo rozpráva pán de Morcerf, od starého ná­mor­níka, ktorý sa volal Penelon.“

„Ach,“ hovoril Albert, „je to šťastie, že mi pán Morrel prichodí na pomoc. Pravda, vás to mrzí, že mi tak do môjho bludiska hádže klbko nití?“

„Prepáčte, drahý priateľ,“ povedal Debray, „ale veci, ktoré nám hovoríte, sú také ne­prav­de­po­dobné…“

„Ech, preto, že vám o nich ne­ho­vo­ria vaši vyslanci a vaši konzuli; nemajú na to čas, musia ob­ťa­žo­vať svojich ces­tu­jú­cich rodákov.“

„Hľa, teraz sa hneváte a útočíte na chudákov našich úrad­ní­kov. Bože môj, čím vás majú chrániť? Snemovňa im každý deň znižuje platy, takže už ich je ne­dos­ta­tok. Chcete byť vy­slan­com, Albert? Dám vás vy­me­no­vať do Ca­rih­radu.“

„To už nie. Aby mi sultán pri prvom prejave, urobenom na počesť Mehmeta Aliho, poslal šnúru a moji ta­jom­níci by ma za­škr­tili?“

„Tak vidíte,“ riekol Debray.

„Áno, ale to všetko nie je pre­káž­kou, aby môj gróf de Monte Cristo jes­tvo­val!“

„No, to je div! Každý jestvuje!“

„Každý jestvuje, ale nie pri takých pod­mien­kach. Každý nemá čiernych otrokov, knie­ža­cie galérie, zbrane ako bej, kone za šesť­ti­síc frankov kus a grécke milenky!“

„Videli ste tú grécku milenku?“

„Áno, videl som ju i počul. Videl som ju v divadle Valle a počul som ju raz, keď som bol u grófa na ra­ňaj­kách.“

„Ten váš mi­mo­riadny človek teda i jedáva?“

„Ak jedáva, je toho tak málo, že o tom nehodno hovoriť.“

„Uvidíte, že je to upír.“

„Smejte sa, ak chcete. Grófka G…, ktorá, ako viete, poznala lorda Ruthwena, mala tiež tú mienku.“

„Ach, výborne!“ zvolal Be­au­champ. „Pre človeka ne­žur­na­listu je to pendant k morskému hadovi z Cons­ti­tu­ti­on­nel; upír, to je výborné!“

„Ble­do­žlté oko, ktorého zrenica sa sťahuje a roz­ši­ruje podľa vôle,“ vravel Debray, „vyvinutý lícny uhol, skvelé čelo, zbled­nutá pleť, čierne fúzy, biele ostré zuby a práve taká zdvo­ri­losť.“

„Je to priam tak, Lucien,“ riekol Morcerf, „opis je verne na­črt­nutý. Áno, ostrá a rezná zdvo­ri­losť. Ten človek ma často ro­zo­chvel. Raz, keď sme sa spoločne dívali na popravu, myslel som, že zamdliem, ani nie tak pri pohľade na kata, ko­na­jú­ceho po­vin­nosť, a pri kriku od­sú­denca, ale skôr pri pohľade na neho, ktorý cele chladne hovoril o všetkých pop­ra­vách sveta.“

„Ne­za­vie­dol vás na chvíľu medzi rumy Kolosea, aby vám tam pil krv, Morcerf?“ spýtal sa Be­au­champ.

„Alebo, keď vás vy­slo­bo­dil, nedal vám podpísať nejaký oh­ni­vo­fa­rebný pergamen, ktorým by ste mu za­pre­dali dušu, ako Ezau právo pr­vo­ro­denca?“

„Robte len vtipy, robte, páni,“ riekol do istej miery dotknutý Morcerf. „Keď pozerám na vás, pekných Pa­rí­ža­nov, denných nav­šte­vo­va­te­ľov bulváru de Gand a pre­chádz­ká­rov Bu­lon­ského lesa, a ak pomyslím na toho človeka, tak sa mi vidí, že nie sme jedného druhu.“

„Bla­ho­že­lám si k tomu.“

„Nech je to už ako­koľ­vek,“ riekol Château-Renaud, „to je už raz pravda, že váš gróf de Monte Cristo je v slo­bod­ných chvíľach milý človek, okrem tých drobných stykov s ta­lian­skymi zboj­níkmi.“

„Ale veď niet ta­lian­skych zboj­ní­kov,“ riekol Debray.

„Ani upírov,“ dodal Be­au­champ.

„Ani grófov de Monte Cristo,“ riekol Debray. „Hľa, drahý Albert, hodiny bijú pol je­de­nás­tej.“

„Pri­znajte sa, že vás vo sne tlačila mora, a poďme ra­ňaj­ko­vať,“ riekol Be­au­champ.

Ale ešte ne­za­nikla vibrácia hodín, keď sa otvorili dvere a Germain ozna­mo­val:

„Jeho Exce­len­cia gróf de Monte Cristo!“

Všetci po­slu­cháči sa nevdojak trhli a tým pre­zra­dili záujem, ktorý Mor­cer­fovo roz­prá­va­nie vlialo do ich duší. Ani sám Albert sa nemohol ubrániť istému pohnutiu.

Nebolo počuť na ulici ani hrkot koča, ani kroky v pred­sieni, i dvere sa otvorili bez zvuku.

Na prahu zjavil sa gróf, oblečený s naj­väč­šou pros­to­tou, ale jeho šatám by nebol mohol nič vyčítať ani naj­mód­nejší lev. Všetko bolo vkusne vybrané, všetko po­cho­dilo z rúk na­je­le­gan­tnej­ších do­dá­va­te­ľov, šaty, klobúk i bielizeň.

Zdal sa, ako by nemal ešte trid­sať­päť rokov, a čo všetkých prek­va­pilo, bola jeho ne­oby­čajná po­dob­nosť s obrazom, ktorý načrtol Debray.

Gróf kráčal s úsmevom do­pro­stred salónu, rovno k Al­ber­tovi, ktorý, idúc mu oproti, podával mu horlive ruku.

„Exakt­nosť,“ riekol Monte Cristo, „je zdvo­ri­los­ťou kráľov, ako povedal, tuším, jeden z našich pa­nov­ní­kov. Nie je však vždy zdvo­ri­los­ťou ces­to­va­te­ľov ani pri ich dobrej vôli. Jednako však úfam sa, drahý vikont, že s ohľadom na moju dobrú vôľu pre­pá­čite tie dve či tri sekundy, o ktoré som sa, tuším, one­sko­ril pri našej schôdzke. Päťsto míľ nemožno prejsť bez priekor, najmä vo Fran­cúz­sku, kde je, tuším, zakázané biť pos­ti­li­ó­nov.“

„Pán gróf,“ povedal Albert, „ozna­mo­val som práve vašu návštevu nie­koľ­kým svojim pria­te­ľom, ktorých som povolal pod vplyvom vášho sľubu, ktorý ste mi láskave dali, a ktorých mám česť pred­sta­viť vám. Je to pán gróf de Château-Renaud, ktorého šľach­tic­tvo pochádza od dva­nás­tich naj­star­ších rodov a jeho pred­ko­via patrili k Okrúh­lemu stolu; pán Lucien Debray, osobný tajomník ministra vnútra; pán Be­au­champ, hrozný novinár, postrach fran­cúz­skej vlády, o ktorom však ani pri jeho národnej sláve nepočuli ste nikdy v Ta­lian­sku preto, lebo jeho časopis sa ta ne­dos­tane, a konečne pán Ma­xi­mi­lián Morrel, kapitán spahiov.“

Pri tomto mene gróf, ktorý sa až do tej chvíľky klaňal obradne, ale s úplnou an­glic­kou chlad­nos­ťou a ľa­hos­taj­nos­ťou, nevdojak vykročil napred a ľahký nádych za­pý­re­nia mihol sa ako blesk jeho bledou tvárou.

„Ráčite mať rov­no­šatu nových fran­cúz­skych víťazov, pane,“ riekol; „krásna rov­no­šata!“

Nebolo možno zistiť, aký cit dodával grófovmu hlasu také hlboké za­chve­nie a ožaroval, ako by nevdojak, jeho zrak, taký krásny, pokojný a taký jasný, keď nemal na to príčiny, aby ho za­ha­ľo­val.

„Vy ste ešte nevideli našich Af­ri­ča­nov, pane?“ spýtal sa Albert.

„Nikdy,“ odvetil gróf, premôžuc sa zasa úplne.

„Nuž, pane, pod touto rov­no­ša­tou bije jedno z naj­smel­ších a na­juš­ľach­ti­lej­ších sŕdc našej armády.“

„Oh, pán gróf!“ prerušil vikonta Morrel.

„Nechajte ma hovoriť, kapitán… A práve sme sa do­zve­deli,“ hovoril ďalej Albert, „o takom hr­din­stve tohto pána, že, hoci sme ho dnes prvý raz videli, prosím o do­vo­le­nie, aby som vám ho smel pred­sta­viť ako svojho priateľa.“

Pri týchto slovách zasa bolo možno zbadať na Monte Cristovi ten divný meravý pohľad, chvíľ­kové za­pý­re­nie a ľahké za­chve­nie riasnic, čo u neho bolo znakom pohnutia.

„Ach, pán má uš­ľach­tilé srdce,“ riekol gróf, „tým lepšie.“

Tento výrok, ktorý bol skôr od­po­ve­ďou na grófove vlastné myš­lienky, ako na to, čo povedal Albert, prek­va­pil všetkých, naj­väčšmi však samého Morrela, ktorý s údivom pozrel na Monte Crista. Ale ten výrok bol vy­slo­vený s takým sladkým, priam ľúbezným prí­zvu­kom, že i pri jeho po­div­nosti nebolo sa možno nad ním po­za­sta­viť.

„Prečo by o tom po­chy­bo­val?“ povedal Be­au­champ Chateau-Re­nau­dovi.

„Naozaj,“ vravel Château-Renaud, ktorý pre­ni­ka­vým aris­to­kra­tic­kým zrakom svojej spo­lo­čen­skej zbeh­losti pre­skú­mal u Monte Crista všetko, čo bolo na pre­skú­ma­nie, „Albert nás ne­o­kla­mal, gróf je naozaj mi­mo­riadny zjav. Ako sa vám páči, Morrel?“

„Naozaj,“ odvetil Ma­xi­mi­lián, „má priamy pohľad a sym­pa­tický hlas, páči sa mi i pri divnej poznámke, ktorú o mne práve urobil.“

„Páni,“ riekol Albert, „Germain mi oznamuje, že je pre­streté. Dovoľte mi, drahý gróf, aby som vás viedol.“

Šli mlčiac do jedálne. Každý si sadol na svoje miesto.

„Páni,“ riekol gróf sadajúc si, „dovoľte, aby som sa priznal, čo nech je ospra­vedl­ne­ním všetkých ne­prís­toj­ností, ktorých by som sa mohol dopustiť: som natoľko cu­dzin­com, že som v Paríži prvý raz. Život fran­cúz­sky je mi teda úplne neznámy; žil som doteraz takmer výlučne životom orien­tál­nym, ktorý je pravou protivou dobrých pa­ríž­skych tradícií. Prepáčte teda, prosím, ak pri mne zbadáte niečo pri­tu­recké, ne­apol­ské alebo arabské. To som musel povedať, a teraz, páni, ra­ňaj­kujme.“

„Ako to všetko vraví!“ šepkal Be­au­champ. „Je to rozhodne veľmož.“

„Veľmož,“ povedal Debray.

„Veľmož všetkých dŕžav, pán Debray,“ riekol Château-Renaud.

 


II. Raňajky

 

Gróf, ako sa pamätáme, bol miernym ho­dov­ní­kom. Albert to spomenul, aby sa parížsky život svojou naj­ma­te­riál­nej­šou, ale zároveň i naj­ci­teľ­nej­šou stránkou hneď na začiatku ne­sprík­ril vzne­še­nému ces­to­va­te­ľovi.

„Drahý gróf,“ riekol, „obávam sa, že kuchyňa ulice du Helder ne­vy­ho­vie vám tak ako kuchyňa Špa­niel­skeho námestia. Mal som sa in­te­re­so­vať o vaše chúťky a dať pri­pra­viť niekoľko jedál podľa vášho vkusu.“

„Keby ste ma lepšie poznali, pane,“ povedal s úsmevom gróf, „nerobili by ste si so mnou také starosti, tak­re­čeno skoro po­ni­žu­júce pre ces­to­va­teľa, ako som ja, ktorý sa v Neapole živí ma­ka­rónmi, v Miláne polentou, vo Valencii ola­pod­ri­dou, v Ca­rih­rade pilafom, v Indii kariokom a v Číne las­to­vi­čími hniez­dami. Pre sve­to­ob­čana, ako som ja, kuchyňa ne­jes­tvuje. Jem všetko a všade, ale jem málo, a dnes, keď mi vy­či­tu­jete miernosť, som práve veľmi hladný, lebo som nejedol od včera rána.“

„Ako? Od včera rána?“ volali hostia. „Vy ste nejedli dvad­saťš­tyri hodiny?“

„Nejedol,“ odvetil Monte Cristo, „bol som pri­nú­tený vybočiť z cesty a ísť do okolia Nimes pre isté zvesti, takže som sa trochu one­sko­ril a nechcel som sa nikde za­sta­vo­vať.“

„A cestou ste jedli vo voze?“ spýtal sa Morcerf.

„Nie, spal som, čo obyčajne robievam, keď sa nudím, alebo nemám vôľu zabávať sa, alebo ak som hladný a nemám chuť do jedenia.“

„Vy teda roz­ka­zu­jete snu, pane?“ spýtal sa Morrel.

„Skoro.“

„Máte na to nejaký pros­trie­dok?“

„Neomylný.“

„Ach, to by bolo zna­me­nité pre nás Af­ri­ča­nov, ktorí nemáme vždy čo jesť a málokedy čo piť,“ riekol Morrel.

„Áno,“ povedal Monte Cristo; „na ne­šťas­tie však môj pros­trie­dok, výborný pre človeka, ako som ja, ktorý žije cele mi­mo­riad­nym životom, bol by veľmi ne­bez­pečný, keby ho použila armáda, ktorá, keby bola potrebná, ne­zo­bu­dila by sa.“

„Či by sme sa mohli do­zve­dieť, aký je to pros­trie­dok?“ spýtal sa Debray.

„Ó, Bože môj, áno,“ odvetil Monte Cristo, „ne­skrý­vam sa s ním: je to mie­ša­nina vý­teč­ného ópia, pre ktoré som si zašiel do Kantónu, aby som mal istotu, že je čisté, a naj­lep­šieho hašiša, aký je na Východe, totiž medzi Tigrisom a Eufratom. Rovnaké časti týchto čiastok sa zmiešajú a narobia sa z nich pilulky, ktoré sa v prípade potreby užijú. Za desať minút ukáže sa účinok. Spýtajte sa pána baróna Fran­tiška d’Epinay; zdá sa mi, raz ich okúsil.“

„Áno,“ povedal Morcerf, „spomínal mi to a má na to príjemnú roz­po­mienku.“

„Či nosíte ten preparát vždy pri sebe?“ spýtal sa Be­au­champ, ktorý ako novinár bol veľmi skep­tický.

„Vždy,“ odvetil Monte Cristo.

„Bolo by ne­dis­krét­nos­ťou prosiť vás ukázať tie pilulky?“ po­kra­čo­val Be­au­champ, dúfajúc sa, že cudzinca privedie do rozpakov.

„Naskrze nie, pane,“ odvetil gróf.

A vyňal z vrecka utešenú bon­bo­ni­éru, urobenú zo smaragdu a za­tvo­renú zlatým vr­ch­ná­kom, ktorý, keď sa odkrútil, pre­púš­ťal hrdlom bon­bo­ni­éry malú ze­len­kavú guľku vo veľkosti hrachu. Guľka mala ostrú, pre­ni­kavú vôňu; v smaragde ich bolo zo päť, ktorý ich mohol ob­siah­nuť zo dvanásť.

Bon­bo­ni­éra šla z ruky do ruky okolo stola, ale hostia si ju podávali rých­lej­šie skôr preto, aby mohli ob­di­vo­vať skvelý smaragd, ako aby videli a voňali pilulky.

„A tú hostinu vám pri­pra­vuje váš kuchár?“ spýtal sa Be­au­champ.

„Nie, pane,“ od­po­ve­dal Monte Cristo, „náhodným rukám ne­vy­dá­vam napospas svoje ozajstné pôžitky. Som dosť dobrý lučbár, pri­pra­vu­jem si pilulky sám.“

„To je utešený smaragd, najväčší, aký som kedy videl, hoci moja matka má niekoľko dosť po­zo­ru­hod­ných skvostov,“ povedal Château-Renaud.

„Mal som také tri,“ riekol Monte Cristo. „Jeden som daroval sul­tá­novi, ktorý si ho dal osadiť do meča; druhý Jeho Svätosti pápežovi, ktorý si ho dal pri­pev­niť na tiaru proti druhému, po­dob­nému, ale menej peknému smaragdu, ktorý dal jeho pred­chod­covi, Piovi VII., cisár Napoleon; tretí som si nechal a dal som ho vyhĺbiť, čo síce zmenšilo jeho cenu o polovicu, ale tým stal sa po­hodl­nej­ším pre moju potrebu.“

Všetci hľadeli na Monte Crista s obdivom, hovoril tak prosto, že bolo zrejmé, že alebo hovorí pravdu, alebo je blázon. Ale smaragd, ktorý mu ostal v rukách, pôsobil, že sa všetci klonili k prvému pred­po­kladu.

„A za taký veľ­ko­lepý dar čo vám dali vladári na výmenu?“ spýtal sa Debray.

„Sultán slobodu istej ženy,“ odvetil gróf, „Jeho Svätosť pápež život istého muža. Takže som bol raz v živote taký mocný, ako keby mi Boh dožičil narodiť sa na stupňoch prestola.“

„Všakže to bol Peppino, ktorého ste za­chrá­nili?“ zvolal Morcerf. „Pri ňom ste použili svoje právo udeliť milosť?“

„Azda.“

„Pán gróf,“ povedal Morcerf, „nemôžete si pred­sta­viť, ako ma teší, že vás počujem takto hovoriť! Opísal som vás vopred svojim pria­te­ľom ako bá­ječ­ného človeka, ako čarodeja z Tisíc a jednej noci, ako stre­do­ve­kého ča­ro­dej­níka. Ale Pa­rí­ža­nia sú natoľko zbehlí v pa­ra­do­xoch, že po­kla­dajú pri­ro­dzené pravdy za preludy fantázie, keď ony ne­vy­ho­vujú pod­mien­kam ich kaž­do­den­ného života. Na­prí­klad tu Debray, ktorý číta, a Be­au­champ, ktorý uve­rej­ňuje denne, že na bulvári prepadli a ozbíjali one­sko­re­ného člena Jockey Clubu, že za­vraž­dili v ulici Saint-Denis alebo na pred­mestí Saint Germain štyri osoby, že zavreli desať, pätnásť, dvadsať zlodejov alebo v nejakej kaviarni na bulvári du Temple, alebo v Ju­liá­no­vých termách – ktorí po­pie­rajú jes­tvo­va­nie banditov v maremách, v rímskej kampani alebo v Pon­tín­skych mo­čia­roch. Povedzte im, prosím, pán gróf, že ma tí banditi zajali a že bez vášho vel­ko­duš­ného za­kro­če­nia čakal by som teraz prav­de­po­dobne na večné vzkrie­se­nie v ka­ta­kom­bách svätého Še­bas­tiána, miesto toho, aby som bol hosťom svojho skrom­ného domca v ulici du Helder.“

„Ech,“ riekol Monte Cristo, „sľúbili ste mi, že nebudete nikdy hovoriť o tej ma­li­cher­nosti.“

„Ja nie, pán gróf!“ zvolal Morcerf. „Niekto iný, komu ste akiste dokázali to isté dob­ro­de­nie ako mne, ktorého si akiste so mnou mýlite. Ba práve hovorme o tom, prosím, lebo ak sa roz­hod­nete hovoriť o tej veci, nielen že mi trochu zo­pa­ku­jete, čo viem, ale zjavíte mi všeličo, čo neviem.“

„Tak sa mi vidí predsa,“ povedal s úsmevom gróf, „že v celej veci hrali ste úlohu dosť dôležitú, aby ste mohli vedieť práve tak dobre ako ja, čo sa stalo.“

„Sľúbite mi,“ spýtal sa Morcerf, „ak poviem všetko, čo viem, že poviete i vy to, čo neviem?“

„To je celkom správne,“ od­po­ve­dal Monte Cristo.

„Tak dobre,“ riekol Morcerf, „koľ­ko­koľ­vek už utrpí moja már­ni­vosť, ale myslel som tri dni, že som pred­me­tom vábenia masky, ktorú som pokladal za po­tom­stvo Tullie alebo Pompei, kým so mnou ko­ke­to­vala nejaká con­ta­dina, a všimnite si, že hovorím con­ta­dina aby som nemusel povedať sed­liačka. Viem len toľko, že som ešte spros­tejší hlupák, sťa ten, o ktorom som práve hovoril, za tú sed­liačku pokladal mladého, pätnásť– až šest­násť­roč­ného zbojníka-ho­lo­briadka štíhlej postavy, ktorý vo chvíli, keď som sa chcel osmeliť po­ce­lo­vať jeho panenské rameno, oprel mi o hrdlo pištoľ a s pomocou siedmich či ôsmich druhov doviedol, lepšie povedané do­vlie­kol ma do katakomb svätého Še­bas­tiána, kde som našiel, na môj‘ pravdu, veľmi vzde­la­ného zboj­níc­keho ná­čel­níka, ktorý čítal Ca­e­sa­rove pamäti a ktorý ráčil pre­tr­hnúť čítanie, aby mi oznámil, že ak do druhého dňa do šiestej ráno ne­za­pla­tím do jeho po­klad­nice šty­ri­ti­síc toliarov, pre­sta­nem na druhý deň o štvrť na sedem žiť. Ten list jestvuje, je v rukách Fran­tiška, mnou pod­pí­saný, s dodatkom majstra Luigiho Vampu. Ak o tom po­chy­bu­jete, napíšem Fran­tiš­kovi, ktorý dá podpisy le­ga­li­zo­vať. To je všetko. Čo však neviem, je, ako ste získali, pán gróf, takú veľkú úctu rímskych banditov, ktorí si tak málo vecí vážia. Pri­zná­vam sa vám, že Fran­ti­šek i ja boli sme unesení obdivom.“

„Niet pros­tej­šej veci, pane,“ povedal gróf; „poznal som zlo­vest­ného Vampu dlhšie ako desať rokov. Keď bol ešte cele mladým pas­tie­rom, dal som mu raz akúsi zlatú mincu za to, že mi ukázal cestu; on však, aby neostal mojím dlžníkom, daroval mi vlast­no­ručne vy­re­zá­vanú dýku, ktorú ste iste videli v mojej zbierke zbraní. Neskôr alebo zabudol na výmenu týchto darčekov, ktoré mali medzi nami udržať pria­teľ­stvo, alebo že ma nepoznal, chcel ma pre­pad­núť; bol som to však ja, ktorý som ho zajal, i jeho dvanásť druhov. Mohol som ho vydať do rúk rímskej justície, ktorá je rezká a ktorá by sa kvôli nemu bola ešte po­po­náh­ľala, ale neurobil som to. Pre­pus­til som ho, i jeho ľudí.“

„S pod­mien­kou, že už nebudú hrešiť,“ riekol so smiechom novinár. „S radosťou vidím, že dodržali slovo.“

„Nie, pane,“ povedal Monte Cristo, „s tou prostou pod­mien­kou, že budú re­špek­to­vať mňa i mojich ľudí. Azda vám bude divné, čo vám poviem, vám, pánom so­cia­lis­tom, po­kro­ká­rom, hu­ma­nis­tom – veď nestarám sa nikdy o svojho bližného, ne­usi­lu­jem sa nikdy chrániť spo­loč­nosť, ktorá nechráni mňa, ba čo viac, ktorá sa len preto stará o mňa, aby mi mohla škodiť. A ak vytriem spo­loč­nosť a blížneho zo svojej úcty a ak zachovám oproti nim ne­ut­ra­litu, sú to iste oni – spo­loč­nosť a môj blížny – ktorí sú mi za­via­zaní vzá­jom­nou službou.“

„Výborne!“ zvolal Château-Renaud. „Hľa, prvý odvážny človek, ktorého počujem statočne a ne­po­kryte hlásať egoizmus; to je veľmi krásne, bravo, pán gróf!“

„Je to aspoň úprimné,“ riekol Morrel, „ale som si istý, že pán gróf ne­ľu­to­val, že sa raz pre­hre­šil proti zásadám, ktoré nám takým roz­hod­ným spôsobom vyložil.“

„Čím som sa pre­hre­šil proti tým zásadám, pane?“ spýtal sa Monte Cristo, ktorý sa nemohol ubrániť pozrieť zavše na Ma­xi­mi­liána tak pozorne, že smelý mladík už dva alebo tri razy sklopil oči pred grófovým pokojným a jasným pohľadom.

„Zdá sa mi,“ povedal Morrel, „že, vy­slo­bo­diac pána de Morcerf, ktorého ste ne­poz­nali, pre­uká­zali ste službu svojmu blížnemu a spo­loč­nosti.“

„Ktorej je najk­raj­šou ozdobou,“ riekol vážne Be­au­champ, vy­práz­dniac jedným dúškom čašu šam­pan­ského.

„Pán gróf!“ zvolal Morcerf. „Teraz vás chytili logickým vývodom, vás, jedného z naj­moc­nej­ších logikov, ktorých som poznal, a uvidíte, ako vám hneď jasne dokážu, že miesto toho, aby ste boli egoistom, ste, naopak, ľu­do­mi­lom. Ach, pán gróf, nazývate sa Orien­tál­com, Le­van­tín­com, Malajcom, Indom, Číňanom, divochom; menujete sa prímením Monte Cristo a krstným menom námorník Simbad: a hľa, v deň, keď prvý raz vkročíte do Paríža, osvo­ju­jete si chyby, ktoré nemáte, a skrývate ctnosti, ktoré máte.“

„Drahý vikont,“ riekol Monte Cristo, „vo všetkom, čo som povedal alebo urobil, ne­na­cho­dím jediného slova, pre ktoré by som si od vás a od týchto pánov zaslúžil domnelú chválu, ktorej sa mi dostalo. Neboli ste mi cu­dzin­com, veď som vás poznal, veď som vám pre­pus­til dve chyže, veď som vás pozval na raňajky, veď som vám požičal jeden zo svojich kočov, veď sme spolu videli masky na Corse, veď sme sa pri­ze­rali z jedného obloka na námestí del Popolo na popravu, ktorá na vás urobila taký hlboký dojem, že by ste boli bezmála zamdleli. Spytujem sa teda všetkých tých pánov: mohol som nechať svojho hosťa v rukách hrozných banditov, ako ich nazývate? Napokon, za­chra­ňu­júc vás, mal som istý úmysel: s vašou pomocou dostať sa do pa­ríž­skych salónov, keď raz prídem do Fran­cúz­ska. Za čas ste moje roz­hod­nu­tie mohli pokladať za nejasný, pre­chodný plán, ale dnes, ako vidíte, je to holá a jasná sku­toč­nosť, ktorej sa musíte podrobiť, ak nechcete zrušiť dané slovo.“

„Dodržím ho,“ povedal Morcerf, „ale bojím sa, drahý gróf, že budete veľmi roz­ča­ro­vaný, vy, ktorý ste zvyknutý na dob­ro­družné situácie, na pi­to­reskné udalosti, na fan­tas­tické obzory. U nás niet naj­men­šej epizódy, ktorá by sa podobala tým, na aké je zvyknutý váš život, plný príhod. Naším Čim­bo­ra­som je Mont­mar­tre, našou Hi­ma­lá­jou Mont Valerien, našou Saharou Gre­nel­ská pláň, kde vŕtajú artézsku studňu, aby tam karavány našli vodu. Máme zlodejov, ba až veľa zlodejov, hoci ich nemáme toľko, koľko sa hovorí, ale títo sa oveľa viac boja naj­men­šieho špehúňa než naj­väč­šieho pána; Fran­cúz­sko je konečne taká su­cho­párna krajina a Paríž natoľko ci­vi­li­zo­va­ným mestom, že ne­náj­dete v našich osem­de­sia­tich piatich de­par­te­men­toch, vyjmúc z Fran­cúz­ska Korziku, naj­men­šieho vŕšku, na ktorom by nebol vztýčený te­le­grafný stĺp, a naj­men­šej, len trochu tmavej jaskyne, do ktorej by po­li­cajný úradník nebol dal zaviesť plynové osvet­le­nie. Môžem vám teda poslúžiť len jedným, môj drahý gróf, a pri tejto službe stojím vám úplne k dis­po­zí­cii: totiž pred­sta­viť vás všade, alebo, rozumie sa, dať vás pred­sta­viť svojimi pria­teľmi. Konečne, na to ne­pot­re­bu­jete nikoho; s vaším menom, imaním a duchom (Monte Cristo sa poklonil s ľahkým iro­nic­kým úsmevom) uviedol by sa každý sám a všade by ho dobre prijali. Môžem vám byť teda užitočný len v jednej veci. Ak mňa vám odporúča nejaká zbehlosť v pa­ríž­skom živote, nejaká skú­se­nosť v pohodlí, nejaká znalosť našich ob­chod­ných domov, stojím vám k službám pri hľadaní so­líd­neho domu. Ne­opo­vá­žim sa vám ponúknuť, aby ste sa delili s mojím, ako som sa ja delil s vaším v Ríme; ja nehlásam egoizmus, ale som egoista par excel­lence; okrem mňa ne­vy­dr­žal by so mnou ani tieň, okrem tieňa ženy.“

„Ach,“ riekol gróf, „to je celkom man­žel­ská pod­mienka. A, naozaj, povedali ste mi, pane, v Ríme niekoľko slov o akomsi sobáši. Smiem vám bla­ho­že­lať ku skorému šťastiu?“

„Tá vec je stále v štádiu plánu, pán gróf.“

„A kto hovorí: plán,“ riekol Debray, „chce povedať: možnosť.“

„Ó, nie!“ zvolal Morcerf. „Môjmu otcovi na tom záleží a úfam sa, že skoro vám budem môcť pred­sta­viť keď i nie svoju ženu, tak aspoň svoju snú­be­nicu, slečnu Eugéniu Dan­glar­sovú.“

„Eugénia Dan­glar­sová!“ opakoval Monte Cristo. „Počkajte, nie je barón Danglars jej otcom?“

„Áno,“ odvetil Morcerf, „ale no­vo­pe­čený barón.“

„Čo je na tom,“ povedal Monte Cristo, „ak dokázal štátu služby, za ktoré si zaslúžil to vy­zna­če­nie?“

„Ohromné!“ riekol Be­au­champ. „Hoci v duši slo­bo­do­my­seľný, roku tisíc osemsto dvad­sať­de­väť spro­stred­ko­val kráľovi Karolovi De­sia­temu šesť­mi­li­ó­novú pôžičku a kráľ ho urobil barónom a rytierom Čestnej légie, takže nosí stužku nie vo veslovom vrecku, ako by sa mohlo myslieť, ale pekne rúče v gom­bí­ko­vej dierke kabáta.“

„Be­au­champ, Be­au­champ,“ zvolal Morcerf so smiechom, „nechajte si to pre Korzára alebo Šarivari, ale aspoň predo mnou šetrite môjho budúceho tesťa.“

Potom, obrátiac sa k Monte Cristovi, povedal:

„Vy­slo­vili ste práve jeho meno ako človek, ktorý baróna pozná.“

„Nepoznám ho,“ povedal ned­ban­livo Monte Cristo, „ale akiste sa s ním skoro zoznámim, keďže mám u neho otvorený úver pro­stred­níc­tvom firiem Richard a Blount v Londýne, Arstein a Eskeles vo Viedni a Thomson a French v Ríme.“

Vy­slo­vu­júc tieto dve posledné mená, Monte Cristo pozrel kosmo na Ma­xi­mi­liána Morrela.

Ak čakal cudzinec, že u Ma­xi­mi­liána Morrela vyvolá dojem, nemýlil sa. Ma­xi­mi­lián sa zachvel, ako by ho bol udrel elek­trický prúd.

„Thomson a French,“ opakoval; „poznáte tú firmu, pane?“

„Sú to moji bankári v hlavnom sídle kres­ťan­ského sveta,“ odvetil pokojne gróf; „môžem vám byť u nich v niečom na osoh?“

„Ó, pán gróf, azda by ste nám mohli pomôcť v sto­po­vaní, až doteraz bez­vý­sled­nom: táto firma pre­uká­zala raz nášmu ob­chod­nému domu vďačnosť, a neviem prečo, vždy to poprela.“

„S naj­väč­šou ochotou, pane,“ odvetil Monte Cristo po­klo­niac sa.

„Ale kvôli pánu Dan­glar­sovi vzdia­lili sme sa od predmetu nášho roz­ho­voru,“ riekol Morcerf. „Šlo o to nájsť grófovi de Monte Cristo solídny byt; páni, pričiňme sa a hľadajme nejaký návrh. Kde uby­tu­jeme nového hosťa veľkého Paríža?“

„Bulvár de l’Opéra,“ na­vrho­val Be­au­champ; „v prvom poschodí, dom má balkón. Pán gróf si ta dá priniesť svoje bro­ká­tové podušky a uvidí, fajčiac čibuk alebo hltajúc svoje pilulky, pod svojimi nohami de­fi­lo­vať celé mesto.“

„Vy nemáte nijaký návrh, Morrel?“ spýtal sa Château-Renaud. „Ne­na­vr­hu­jete nič?“

„Ó, áno,“ odvetil mladý človek s úsmevom, „mám myš­lienku, ale čakal som, že sa pán gróf dá zlákať nie­kto­rým z tých skvelých návrhov, ktoré ste mu dali. Teraz, keď ne­od­po­ve­dal, myslím, že môžem ponúknuť byt v malom, milom ro­ko­ko­vom domci, ktorý moja sestra najala pred rokom v ulici Meslay.“

„Vy máte sestru, pane?“ spýtal sa Monte Cristo.

„Áno, pane, a to zna­me­nitú sestru.“

„Vydatú?“

„Už deväť mesiacov.“

„Je šťastná?“

„Taká šťastná, nakoľko ľudská bytosť len môže byť,“ odvetil Ma­xi­mi­lián. „Vydala sa za človeka, ktorého milovala a ktorý nám ostal verný v nešťastí: Emanuela Her­baulta.“

Monte Cristo sa nepatrne usmial.

„Bývam tam, keď som na do­vo­lenke,“ po­kra­čo­val Ma­xi­mi­lián, „a mohol by som so svojím švagrom Ema­nu­e­lom poslúžiť pánovi grófovi všetkými in­for­má­ciami, ktoré by po­tre­bo­val.“

„Dovoľte!“ zvolal Albert prv, ako mohol Monte Cristo od­po­ve­dať. „Pozor, pán Morrel, chcete zatvoriť ces­to­va­teľa, ná­mor­níka Simbada do ro­din­ného života; z človeka, ktorý prišiel, aby videl Paríž, urobíte pat­riar­chu?“

„Ó, čoby!“ odvetil Morrel s úsmevom. „Moja sestra má dvad­sať­päť rokov, švagor má tridsať: sú mladí, veselí a šťastní; inak by bol pán gróf doma a stretol by sa so svojimi hos­ti­teľmi len vtedy, keby sa mu zapáčilo prísť k nim.“

„Vďaka, pane, vďaka,“ povedal Monte Cristo; „uspo­ko­jím sa s tým, že budem pred­sta­vený vašej sestre a vášmu švagrovi, ak mi dožičíte láskavo tej cti, ale neprijal som ani jeden návrh z tých, ktoré mi dali páni, a to preto, že môj byt je už pri­pra­vený.“

„Ako,“ zvolal Morrel, „chcete sa ubytovať v hoteli? Ale to bude pre vás veľmi nudné.“

„Či som bol v Ríme tak zle uby­to­vaný?“ spýtal sa Monte Cristo.

„Do čerta!“ odvetil Morcerf. „Na za­ria­de­nie bytu vydali ste v Ríme päť­de­siat­ti­síc piastrov. Ale myslím, že nemáte vôľu opakovať denne také výdavky.“

„To ma ne­od­straší,“ odvetil Monte Cristo, „ale rozhodol som sa, že budem mať v Paríži dom, rozumiem vlastný dom. Poslal som napred svojho ko­mor­níka, ktorý ho už akiste kúpil a dal mi ho zariadiť.“

„Vy teda máte ko­mor­níka, ktorý pozná Paríž?“ zvolal Be­au­champ.

„Prvý raz je vo Fran­cúz­sku, ako ja; je čierny a nehovorí,“ riekol Monte Cristo.

„Je to teda Ali?“ spýtal sa Morcerf, vzbudiac tým vše­obecné po­ču­do­va­nie.

„Áno, pane, je to Ali, môj Núbijec, môj nemý, ktorého ste, tuším, videli v Ríme.“

„Áno, videl,“ povedal Morcerf, „pamätám sa na neho veľmi dobre. Ale ako ste mohli poveriť Núbijca kúpou domu v Paríži a nemého jeho za­ria­de­ním? Veď, chudák, urobí akiste všetko naopak.“

„Mýlite sa, pane; ba práve som istý, že vyberie všetky veci podľa môjho vkusu, lebo, ako viete, môj vkus nie je vkusom celého sveta. Prišiel sem pred týždňom; pobehal akiste celé mesto, vedený pudom psa-ho­nel­níka. Pozná moje koníčky, moje fantázie, moje potreby; zariadil akiste všetko podľa mojej chuti. Vedel, že prídem dnes o desiatej, čakal na mňa od deviatej pri Fon­tainb­le­aus­kej bráne a odovzdal mi tento lístok; je to moja nová adresa. Hľaďte, čítajte.“

A Monte Cristo podal lístok Al­ber­tovi.

„Ely­sej­ské polia tridsať,“ čítal Morcerf.

„Ach, to je naozaj ori­gi­nálne!“ nemôžuc sa ovládať, zvolal Be­au­champ.

„A veľmi knie­ža­cie!“ dodal Château-Renaud.

„Ako, vy ne­poz­náte svoj dom?“ spýtal sa Debray.

„Nie,“ odvetil Monte Cristo; „už som vám povedal, že som nechcel prepásť hodinu schôdzky. Pri­stro­jil som sa vo voze a zostúpil som pred vi­kon­to­vými dverami.“

Mladí ľudia pozreli na seba; nevedeli, či Monte Cristo nehrá komédiu. Ale všetko, čo opúšťalo ústa tohto divného človeka, bolo i pri svojom pôvodnom ráze také prosté, že nebolo možné myslieť si, že nevraví pravdu. A napokon prečo by to bol robil?

„Musíme sa teda uspo­ko­jiť s tým,“ riekol Be­au­champ, „že budeme môcť pánu grófovi urobiť tie drobné služby, ktoré máme v moci. Ja, ako novinár, otvorím mu všetky parížske divadlá.“

„Ďakujem, pane,“ povedal s úsmevom Monte Cristo, „môj in­ten­dant dostal už rozkaz najať mi lóžu vo všetkých.“

„Váš in­ten­dant je tiež Núbijec a nemý?“ spýtal sa Debray.

„Nie, pane, je to váš rodák, ak môže byť Korzičan niečím krajanom. Vy ho však poznáte, pán de Morcerf?“

„Bol by to azda náhodou dobrý signor Ber­tuc­cio, ktorý vie tak dobre prenajať okná?“

„Tak je, videli ste ho u mňa, keď som mal česť prijať vás na raňajky. Je to veľmi poriadny človek, ktorý bol trochu vojakom, trochu pod­lud­ní­kom, slovom, všetkým, čím možno byť. Neručil by som ani za to, že pre nejakú ma­lič­kosť mal ople­tačku i s políciou, niečo ako pic­hnu­tie nožom.“

„A vy ste si vy­hliadli toho po­čest­ného občana za in­ten­danta, pán gróf?“ riekol Debray. „O koľko vás okradne ročne?“

„Na moju česť,“ odvetil gróf, „o nič viac ako každý iný; v tom som si istý. Ale zod­po­vedá mi, nepozná ne­mož­nosti, nechávam si ho teda.“

„Ste teda opatrený,“ povedal Château-Renaud; „máte súkromný dom na Ely­sej­ských poliach, sluhov, in­ten­danta, chýba vám už len milenka.“

Albert sa usmial: prišla mu na um krásna Grékyňa, ktorú videl v grófovej lóži v divadle Valle a v divadle Ar­gen­tína.

„Mám niečo lepšie,“ povedal Monte Cristo, „mám otrokyňu. Vy si najímate milenky v Opere, vo Vau­de­ville, vo Variétés, ja som si svoju kúpil v Ca­rih­rade; prišlo mi to drahšie, ale už v tom ohľade nemusím mať starosti.“

„Ale zabúdate,“ riekol Debray so smiechom, „že sme Francúzi podľa mena i povahy, že vaša otrokyňa, vstúpiac na fran­cúz­sku pôdu, stala sa slo­bod­nou.“

„Kto jej to povie?“ spýtal sa Monte Cristo.

„Nuž, Bože môj, prvý, s kým sa stretne.“

„Hovorí len po grécky.“

„Potom je to niečo iné.“

„Ale uvidíme ju aspoň?“ spýtal sa Be­au­champ. „Či, majúc nemého sluhu, máte i eunuchov?“

„Na môj‘ veru, nie,“ odvetil Monte Cristo; „tak ďaleko môj orien­ta­liz­mus nesiaha. Všetko, čo je okolo mňa, môže ma opustiť, a ak ma opustí, nebude po­tre­bo­vať už ani mňa, ani nikoho iného. Práve preto ma azda nik neopúšťa.“

Hostia došli už dávno k zákuskom a cigarám.

„Môj drahý,“ zašeptal Debray vstá­va­júc, „je pol tretej; váš hosť je milý, ale niet takej dobrej spo­loč­nosti, aby sme ju ne­opus­tili, a zavše i zlú: musím sa vrátiť do mi­nis­ter­stva. Spo­me­niem grófa pred mi­ni­strom a musíme vypátrať, kto je.“

„Dajte pozor,“ povedal Morcerf; „zriekli sa toho už i pre­ši­ba­lejší.“

„Ech, máme tri milióny pre políciu; pravda, sú takmer vždy vopred strovené, ale to nič; ešte vždy ostane nejakých päť­de­siat­ti­síc frankov, ktoré na to vy­na­lo­žíme.

„A keď sa dozviete, kto je, poviete mi to?“

„Sľubujem vám to. Do videnia, Albert; páni, váš naj­po­kor­nejší sluha.“

A vyjdúc do pred­siene, Debray zavolal veľmi hlasne:

„Nech príde môj koč!“

„Tak,“ riekol Be­au­champ Al­ber­tovi, „nepôjdem do snemovne, ale budem môcť svojim či­ta­te­ľom ponúknuť niečo lepšieho ako reč pána Dan­glarsa.“

„Odpusťte, Be­au­champ,“ riekol Morcerf, „ale veľmi vás prosím, ne­zmie­ňujte sa o tom; ne­poz­ba­vujte ma zásluhy jeho pred­sta­ve­nia a uvedenia. Všakže, je zvláštny?“

„Ba viacej ako to,“ povedal Château-Renaud, „je to jeden z naj­mi­mo­riad­nej­ších ľudí, akých som kedy videl. Pôjdete, Morrel?“

„Hneď, len odovzdám pánu grófovi svoju nav­ští­venku, ktorý mi láskavo sľúbil, že urobí malú návštevu v ulici Meslay.“

„Ubez­pe­ču­jem vás, že ne­za­bud­nem, pane,“ povedal gróf po­klo­niac sa.

A Ma­xi­mi­lián Morrel vyšiel s barónom de Châte­au­Re­naud, nechajúc Monte Crista samého s Mor­cer­fom.

 


  
   III. Predstavenie
  

  
  

  
   Keď Albert s Monte Cristom ostal osamote, povedal mu:
  

  
   „Dovoľte, aby som zaujal cicerona tým, že vám poskytnem ukážku mládeneckého bytu. Vám, zvyknutému na talianske paláce, bude slúžiť aspoň za predmet výpočtu, v koľkých štvorcových stopách môže žiť parížsky mladý človek, o ktorom súdia, že nebýva najhoršie. Pri prehliadke miestností otvoríme obloky, aby ste mohli slobodne dýchať.“
  

  
   Monte Cristo poznal už jedáleň a prízemný salón. Albert ho zaviedol najprv do ateliéru, ktorý bol, ako vieme, jeho obľúbenou miestnosťou.
  

  
   Monte Cristo vedel správne oceniť všetky zbierky, ktoré boli v miestnosti: staré skrine, japonský porcelán, orientálne látky, benátske sklo, zbrane všetkých krajín sveta, poznal všetko, na prvý pohľad uhádol storočie, krajinu i pôvod. Morcerf myslel, že bude vykladačom, a stalo sa naopak, že pod vedením grófovým on konal štúdie starožitnícke, nerastopisné a prírodopisné. Zostúpili na prvé poschodie. Albert zaviedol hosťa do salónu, v ktorom viseli diela moderných maliarov; boli tam krajinky Duprého s dlhými tŕsťami, štíhlymi stromami, so skvelými oblohami a ručiacimi kravami; boli tam Delacroixovi arabskí jazdci v dlhých bielych burnusoch, s pestrými pásmi, vykladanými zbraňami, na koňoch, ktoré sa hrýzli zúrivo, kým sa muži tĺkli železnými palicami; Boulangerove akvarely, zobrazujúce celý chrám Notre Dame de Paris s rozmachom, ktorý z maliara robí básnikovho súpera; boli tam plátna Diazu, maľujúceho žiarivejšie slnce a krajšie kvety, ako sú v skutočnosti; kresby Decampsove, práve také farbisté ako Salvatora Rosu, ale poetickejšie; Girandove a Millerove pastely, predstavujúce deti s anjelskými hlavami, ženy s panenskými črtami; náčrty, vytrhnuté z Dauzatsovej skicovej knihy, črtané na ceste po Oriente v niekoľkých minútach v sedle ťavy alebo pod klenbou mešity; slovom, všetko, čo môže moderné umenie poskytnúť ako náhradu za stratené umenie, ktoré zapadalo s vekmi minulosti.
  

  
   Albert sa domnieval, že neobyčajnému cestovateľovi aspoň teraz ukáže niečo nového; on však, nehľadajúc podpisy, z ktorých niektoré boli nahradené len začiatočnými literami, na veľké prekvapenie Albertovo označil hneď pri každom diele meno pôvodcu, takže bolo zrejmé, že sú mu nielen všetky tie mená známe, ale že všetky tie talenty i študoval a ocenil.
  

  
   Zo salónu šli do spálne, ktorá bola vzorom elegancie a prísneho vkusu; jediný portrét, signovaný však Leopoldom Róbertom, skvel sa tu v mdlo pozlátenom ráme.
  

  
   Predovšetkým tento portrét upútal Monte Cristovu pozornosť, lebo gróf v spálni urobil tri rýchle kroky a zastal zrazu pred ním.
  

  
   Bol to obraz asi dvadsaťpäť- či dvadsaťšesťročnej mladej ženskej s počernou pleťou, ohnivým zrakom, zacloneným mdlými mihalnicami; mala malebný kroj katalánskych rybárok s červeným a čiernym prusliakom a so zlatými ihlami vo vlasoch; hľadela na more a jej elegantná silueta odrážala sa na dvojom azúre vĺn a neba.
  

  
   Nebyť šera, ktoré bolo v chyži, Albert by bol musel zbadať sinú bledosť, ktorá sa rozprestrela na grófových lícach, a všimnúť si nervóznej triašky, ktorá preskočila jeho ramenami a hruďou.
  

  
   Na chvíľu panovala tichosť; Monte Cristo stál, upierajúc na obraz utkvelý pohľad.
  

  
   „Máte krásnu milenku, vikont,“ povedal potom gróf úplne pokojným hlasom, „ten plesový kostým jej znamenite pristane.“
  

  
   „Ach, pane,“ vravel Albert, „ten omyl by som vám nikdy neodpustil, keby ste popri tomto portréte videli nejaký iný. Nepoznáte moju matku, pane; je to ona, ktorú vidíte v tomto ráme; dala sa tak namaľovať asi pred šiestimi alebo siedmimi rokmi. Kroj je, tuším, fantastický a podobnosť je taká veľká, že sa mi zdá, ako by som ešte matku videl, aká bola roku tisíc osemsto tridsiateho. Grófka dala ten portrét vyhotoviť v grófovej neprítomnosti. Chcela mu zaiste pri návrate pripraviť milé prekvapenie, ale čudná vec, otcovi sa ten portrét nepáčil. Ani cena maľby, ktorá je, ako vidíte, z krásnych diel Leopolda Róberta, nemohla premôcť jeho antipatiu. Medzi nami, drahý gróf, treba uznať, že pán de Morcerf je z najhorlivejších šľachticov v Luxemburgu, v teórii renomovaným generálom, ale veľmi stredným znalcom umenia. S mojou matkou je to už cele inak, ktorá maľuje pozoruhodne a ktorá, ceniac si príliš také dielo, aby sa s ním cele rozlúčila, darovala mi ho, aby u mňa bolo menej vystavené nepriazni pána de Morcerf, ktorého Grošom maľovaný portrét vám tiež ukážem. Prepáčte, že sa s vami tak zhováram o rodine a domácnosti, ale, keďže budem mať česť doviesť vás ku grófovi, hovorím vám to preto, aby ste azda náhodou nepochválili tento obraz. I tak akosi nedobre pôsobí, lebo keď príde ku mne matka, málokedy sa stane, aby naň nepozrela, a tým zriedkavejšie, aby sa pri pohľade naň nerozplakala. Mrak, ktorý tento obraz vniesol do nášho domu, je inak jediný, ktorý sa vyskytol medzi grófom a grófkou; moji rodičia, hoci sú vyše dvadsať rokov spolu, vinú sa k sebe práve tak ako v prvý deň.“
  

  
   Monte Cristo pozrel letmo na Alberta, ako by v jeho slovách pátral po skrytom zmysle; ale presvedčil sa, že mladý človek povedal ich cele prostodušne.
  

  
   „Teraz,“ riekol Albert, „videli ste, pán gróf, celé moje bohatstvo, a dovoľte, aby som vám ho ponúkol, hoci je aj nedostatočné; pokladajte sa tu za pána, a aby ste sa tu cítili ešte väčšmi ako doma, nech sa vám páči ísť so mnou k pánu de Morcerf, ktorému som písal z Ríma o láskavosti, ktorú ste mi preukázali, oznámiac mu návštevu, ktorú ste mi sľúbili. A môžem povedať, že gróf a grófka netrpezlivo čakali na príležitosť, aby im bolo dovolené poďakovať sa vám. Viem, pán gróf, že ste všetkým trochu unavený a rodinné výjavy na námorníka Simbada nedobre pôsobia, veď ste videli toľko iných výjavov. Jednako prijmite, čo vám núkam, ako úvod do parížskeho života, života zdvorilosti, návštev a predstavovaní.“
  

  
   Monte Cristo sa poklonil bez slova; návrh prijal bez entuziazmu a ľútosti, ako jednu zo spoločenských konvencií, ktorú každý človek, dbajúci na spoločenské ohľady, pokladá si za povinnosť. Albert zavolal komorníka a rozkázal mu, aby šiel oznámiť pánu a pani de Morcerf skorý príchod grófa de Monte Cristo.
  

  
   Albert šiel za ním s grófom.
  

  
   Pri vkročení do predizby, nad dverami, vedúcimi do salónu, zjavil sa hosťovi erb, ktorý svojou bohatou obrubou a súladom s okrasou miestnosti prezrádzal, akú dôležitosť pripisuje majiteľ paláca tomuto odznaku.
  

  
   Monte Cristo zastal pred erbom a obzeral si ho pozorne.
  

  
   „Kŕdeľ zlatých drozdov v azúrovom poli. Je to bezpochyby erb vášho rodu, pane?“ spýtal sa. „Okrem toho, že poznám hlavné čiastky erbu, čo mi dovoľuje rozriešiť ho, v heraldike sa vyznám veľmi slabo, ja, náhodný gróf, ktorého vyrobili v Toskánsku s pomocou komandérstva svätého Štefana a ktorý by sa bol obišiel bez toho panského titulu, keby mi neboli veľa ráz povedali, že je to vec naskrze potrebná pre človeka, ktorý veľa cestuje. Lebo napokon, je dobre mať niečo na dvierkach koča, keď nie pre iné, tak preto, aby nám dali pokoj colní úradníci. Prepáčte teda, že vám dávam takú otázku.“
  

  
   „Nie je naskrze indiskrétna, pane,“ riekol Morcerf s prostotou presvedčenia; „ dobre ste hádali: je to náš znak, totiž po otcovi; vedľa neho je, ako vidíte, druhý erb, strieborná veža v červenom poli, patriaci rodu mojej matky. Po praslici som Španiel, ale rod Morcerfovcov je francúzsky, a ako som počul, jeden z najstarších na francúzskom juhu.“
  

  
   „Áno,“ povedal Monte Cristo, „dôkazom toho sú drozdy. takmer všetci ozbrojení pútnici, ktorí skúšali dobyť Svätú zem, alebo ju naozaj vydobyli, prijali odznak kríža, ktorému sa zasvätili, alebo sťahovavých vtákov, symbol dlhej cesty, ktorú mienili podujať, dúfajúc sa, že ju prekonajú na krídlach viery. Jeden z vašich predkov po meči bol akiste účastníkom križiackeho ťaženia, a keby to bolo hneď len ťaženie svätého Ľudovíta, vedie nás to až do trinásteho storočia, čo je už veľmi pekné.“
  

  
   „To je možné,“ povedal Morcerf, „v otcovej pracovni je niekde rodokmeň, ktorý nám to povie a na ktorý som inokedy robil poznámky, s ktorými by boli d’Hozier a Jaucourt veľmi spokojní. Teraz už na to nemyslím; predsa vám však poviem, pán gróf – som na to ako cicerone oprávnený – že za našej ľudovej vlády tými vecami začína sa každý veľmi zaoberať.“
  

  
   „Potom už mohla vaša vláda zo svojej minulosti vybrať niečo lepšieho ako tie dve tabule, ktoré som si všimol na vašich verejných budovách a ktoré nemajú nijaký heraldický zmysel,“ pokračoval Monte Cristo, vracajúc sa k Morcerfovi. „Ste šťastnejší ako vaša vláda, lebo váš erb je naozaj pekný a hovorí k imaginácii. Áno, je to tak, pochádzate z Provensálska a zároveň zo Španielska. To vysvetľuje, ak sa portrét, ktorý ste mi ukázali, naozaj podobá originálu, tú utešenú počernú farbu, ktorú som tak obdivoval na obličaji vznešenej Katalánky.“
  

  
   Bolo by bývalo potrebné byť Oedipom alebo priam sfingou, aby človek vycítil iróniu, ktorú gróf vnukol svojim slovám, povedaným so zdanlivo zvrchovanou zdvorilosťou; Morcerf mu tiež ďakoval úsmevom, a idúc napred, aby mu ukázal cestu, otvoril dvere pod erbom, vedúce do salónu.
  

  
   Na najviditeľnejšom mieste salónu tiež visel portrét; bol to obraz asi tridsaťpäť– až tridsaťosemročného muža v generálskej rovnošate s dvojitými epoletami štábneho dôstojníka, odznakom vyššej hodnosti, so stuhou Čestnej légie na krku, označujúcej komandérstvo, na hrudi však s dôstojníckou hviezdou radu Spasiteľa napravo a s veľkrížom Karola III. naľavo, čo znamenalo, že portrétom znázornená osoba bola akiste účastníkom vojny v Grécku a v Španielsku, alebo, čo vo veci radu je to isté, vykonala v obidvoch tých krajinách nejaké diplomatické poverenie.
  

  
   Monte Cristo si obzeral tento portrét s menšou pozornosťou ako ten prvý, keď sa zrazu otvorili bočné dvere a gróf stál zoči-voči grófovi de Morcerf.
  

  
   Bol to asi štyridsať– až štyridsaťpäťročný muž, ktorý však zdal sa najmenej ako päťdesiatnik a jeho fúzy a čierne obrvy divne kontrastovali takmer s bielymi vlasmi, strihanými po vojensky na spôsob kefy; mal na sebe občiansky oblek a v gombíkovej dierke mal stužku, ktorej rozličné pruhy pripomínali rady, ktorými bol vyznačený. Ten človek vošiel dosť vznešeným krokom a s akousi chtivosťou. Monte Cristo ho nechal prísť k sebe, neurobiac ani jediný krok; zdalo sa, že jeho nohy sú pribité ku dlážke a že jeho oči sa nemôžu odtrhnúť od tváre grófa de Morcerf.
  

  
   „Otec,“ riekol mladý človek, „mám česť predstaviť vám grófa de Monte Cristo, veľkodušného priateľa, s ktorým som mal šťastie oboznámiť sa v ťažkých okolnostiach, ktoré poznáte.“
  

  
   „Vítam vás, pane, medzi nami,“ povedal gróf de Morcerf, pozdravujúc grófa s úsmevom, „preukázali ste nášmu rodu, zachrániac mu jediného dediča, službu, ktorá si navždy bude vyžadovať našu vďaku.“
  

  
   Pri týchto slovách gróf de Morcerf ponúkol Monte Cristovi kreslo a sám si sadol proti obloku.
  

  
   Monte Cristo, prijmúc grófom označené kreslo, sadol si tak, aby ostal v tôni veľkých zamatových záclon a aby stade mohol čítať v črtách grófovej tváre, na ktoré vtisli svoju pečať starosti a únava, celú to históriu tajných bolestí, vpísaných do každej časom vyrytej vrásky.
  

  
   „Pani grófka,“ riekol Morcerf, „bola práve zaujatá upravovaním toalety, keď jej vikont dal oznámiť návštevu, ktorú bude mať potešenie prijať; hneď príde dolu, o desať minút bude v salóne.“
  

  
   „Je to pre mňa priveľká česť,“ povedal Monte Cristo, „v deň môjho príchodu do Paríža byť uvedený do spoločnosti človeka, ktorého zásluha vyrovná sa jeho povesti a v ktorom výnimočne spravodlivá Fortúna sa nezmýlila. Či azda nemá ešte pre nás na pláňach Mitidže alebo na horách Atlasu nejakú maršalskú palicu?“
  

  
   „Och,“ odvetil Morcerf, zľahka sa zapýriac, „nechal som službu, pane. Vymenovaný za šľachtica po reštaurácii, bol som účastníkom prvého ťaženia a slúžil som pod maršalom Bourmontom; mohol som sa teda uchádzať o vyššie veliteľstvo, a ktovie, čo by sa bolo stalo, keby sa bola na tróne udržala staršia vetva! Ale júlová revolúcia bola, tak sa zdá, dosť slávna, aby si mohla dovoliť byť nevďačná; bola taká ku všetkým službám, ktoré nepochodili z čias cisárskych; podal som teda demisiu, lebo ak človek získal epolety na bojišti, nevie veľmi manévrovať na hladkých parketách salónov. Nechal som meč, vrhol som sa na politiku, zaoberám sa priemyslom, študujem užitočné umenia. Túžil som po tom veľmi za tých deväť rokov, čo som slúžil pri vojsku, ale nemal som na to čas.“
  

  
   „Takéto myšlienky udržujú superioritu vášho národa nad ostatnými krajinami, pane,“ povedal Monte Cristo; „vy, írečitý šľachtic starého rodu, honosiaci sa pekným majetkom, odvážili ste sa dosiahnuť prvé stupne hodnosti ako prostý vojak: to je vzácna vec; potom, stanúc sa generálom, komandérom radu Čestnej légie, chcete znova začať učenícku dráhu bez akejkoľvek inej nádeje, bez akejkoľvek inej odmeny okrem tej, že raz budete užitočný svojim blížnym… Ach, pane, to je naozaj utešené, ba viacej, to je vznešené…“
  

  
   Albert s počudovaním počúval a pozeral na Monte Crista; nebol zvyknutý vidieť ho unášaného takými oduševnenými ideami.
  

  
   „Žiaľ,“ pokračoval cudzinec, akiste preto, aby odohnal nezbadateľný tieň, ktorý jeho slová vylúdili na Morcerfovom čele, „my to v Taliansku tak nerobíme; rastieme podľa svojho druhu a rodu a máme to isté lístie, tú istú podobu a často tú istú neužitočnosť cez celý svoj život.“
  

  
   „Ale, pane,“ riekol gróf de Morcerf, „pre človeka vašich zásluh Taliansko nie je vlasťou a Francúzsko vám podáva ruky; odpovedajte na jeho zvanie, ono azda nebude nevďačné ku každému; so svojimi deťmi zachádza zle, ale cudzincov prijíma neobyčajne grandiózne.“
  

  
   „Vidno, otec,“ riekol Albert s úsmevom, „že nepoznáte pána grófa de Monte Cristo. Jeho radosti nie sú z tohto sveta; nebaží po poctách a prijíma ich len toľko, koľko sa ich vmestí do cestovného pasu.“
  

  
   „To je najsprávnejšia definícia, ktorú som kedy o sebe počul,“ riekol cudzinec.
  

  
   „Pán gróf bol pánom svojej budúcnosti,“ povedal gróf de Morcerf s povzdychom, „a vyvolil si kvetmi posiatu dráhu.“
  

  
   „Tak je, pane,“ riekol Monte Cristo s úsmevom, ktorý maliar nikdy nezachytí a nad ním fyziológ, ak ho má analyzovať, vždy zúfa.
  

  
   „Keby som sa nebol bál, že pána grófa unavím,“ povedal generál, zjavne očarovaný spôsobmi Monte Crista, „bol by som ho zaviedol do snemovne, dnes je zaujímavé zasadnutie pre toho, kto nepozná našich moderných senátorov.“
  

  
   „Budem vám veľmi vďačný, pane, ak mi ten návrh dáte inokedy; dnes mi však bolo zalichotené nádejou, že budem predstavený pani grófke, počkám teda.“
  

  
   „Ach, tu je moja matka!“ zvolal vikont.
  

  
   Monte Cristo, obrátiac sa rýchlo, videl naozaj pani de Morcerf na prahu dverí, vedúcich v opačnú stranu ako tie, ktorými vstúpil jej manžel; keď sa k nej Monte Cristo obrátil, nehybná, bledá, spustila bezvládne ruku, ktorou sa, nevedno prečo, opierala o pozlátené veraje. Stála tam už niekoľko sekúnd a začula posledné slová, ktoré povedal zaalpský hosť.
  

  
   Vstal a hlboko sa poklonil grófke, ktorá tiež pozdravila nemo a ceremoniálne.
  

  
   „Bože môj, madame,“ zvolal gróf de Morcerf, „čo vám je? Je vám azda neznesiteľná teplota salónu?“
  

  
   „Chorľaviete, mama?“ spýtal sa vikont, pribehnúc k Mercedes.
  

  
   Zaďakovala obidvom s úsmevom.
  

  
   „Nie,“ odvetila, „bola som len akosi dojatá, vidiac prvý raz toho, bez pomoci ktorého tonuli by sme dnes v slzách smútku. Pane,“ pokračovala grófka, vykročiac so vznešenosťou kráľovnej, „môjmu synovi ste zachránili život, a za to dobrodenie vám žehnám. A teraz vám ďakujem za potešenie, ktoré ste mi pripravili, poskytnúc mi príležitosť poďakovať sa vám, ako som vám žehnala, a to z hĺbky srdca.“
  

  
   Gróf sa poklonil znova, ešte hlbšie ako prv. Bol ešte bledší ako Mercedes.
  

  
   „Vy, madame,“ riekol, „a pán gróf za taký prostý čin odmeňujete ma priveľkodušne. Zachrániť človeka, usporiť trápenie otcovi a ušetriť citlivosť ženy – to nie je dobrodenie, to je len skutok ľudskosti.“
  

  
   Na tie slová povedané s najkrajšou miernosťou a zdvorilosťou, pani de Morcerf odpovedala hlbokým tónom:
  

  
   „Môj syn má veľké šťastie, pane, že ste mu priateľom, a ďakujem Bohu, že to tak zariadil.“
  

  
   A Mercedes obrátila svoje krásne oči k nebu s takou nezmernou vďačnosťou, že grófovi sa zdalo, ako by v nich videl trblietať sa dve slzy.
  

  
   Pán de Morcerf pristúpil k nej.
  

  
   „Pánu grófovi,“ riekol, „som sa už ospravedlnil, madame, že ho musím opustiť, a vy, prosím, urobte tak za mňa ešte raz. Zasadnutie sa začína o druhej, sú tri hodiny, a ja mám hovoriť.“
  

  
   „Choďte, pane, vynasnažím sa, aby náš hosť zabudol na vašu neprítomnosť,“ povedala grófka práve takým citným tónom. „Pán gróf nám prejaví česť, že s nami strávi ostatok dňa?“
  

  
   „Vďaka, madame. Som vám, verte, prosím, zvrchovane vďačný za pozvanie, ale vystúpil som dnes pred vašimi dverami zo svojho cestovného koča. Neviem, ako som v Paríži ubytovaný; sotva viem, kde bývam. Je to, pravda, len nepatrná, ale predsa len pochopiteľná starosť.“
  

  
   „Ale, však mi sľúbite, že sa nám toho potešenia dostane za podiel inokedy?“ spýtala sa grófka.
  

  
   Monte Cristo sa poklonil bez odpovede, ale jeho posunok bolo možné pokladať za súhlas.
  

  
   „Nebudem vás teda zdržiavať, pane,“ riekla zasa grófka, „lebo nechcem, aby sa moja vďačnosť stala nediskrétnou alebo obťažujúcou.“
  

  
   „Drahý gróf,“ vravel Albert, „ak dovolíte, sprobujem odplatiť vám v Paríži vašu láskavú pozornosť, ktorú ste mi žičili v Ríme, a dať vám k dispozícii svoj koč, kým nebudete mať čas zaopatriť si ekvipáž a kone.“
  

  
   „Tisícnásobná vďaka, vikont, za vašu láskavosť,“ povedal Monte Cristo; „predpokladám, že pán Bertuccio náležíte využil tej pol piatej hodiny, ktorú som mu ponechal, že nájdem predo dvermi nejakú príležitosť.“
  

  
   Albert už zvykol týmto spôsobom; vedel, že gróf, ako Nero, snaží sa o nemožnosť, a nedivil sa už ničomu. Chcel sa len presvedčiť, akým spôsobom boli vyplnené jeho rozkazy; odprevadil teda grófa až ku dverám domu.
  

  
   Monte Cristo sa nemýlil: ako sa zjavil v predsieni grófa de Morcerf, z peristylu vybehol ten istý sluha, ktorý v Ríme mladým ľuďom priniesol grófovu navštívenku a ohlásil im jeho návštevu, takže, keď vznešený cestovateľ vyšiel na vonkajšie schody, naozaj našiel vonku čakajúci koč.
  

  
   Bol to koč z dielne Kellerovej a záprah, ktorý Drake ešte predošlý deň, ako všetci parížski levi vedeli, nechcel dať za osemnásťtisíc frankov.
  

  
   „Pane,“ riekol gróf Albertovi, „nenúkam vás, aby ste ma odprevadili až ku mne; mohol by som vám ukázať len improvizovaný byt, a vo veci improvizácie, ako viete, musím sa spravovať podľa povesti. Dožičte mi deň a potom dovoľte, aby som vás smel pozvať. Potom budem istejší, že sa nepreviním proti zákonom pohostinnosti.“
  

  
   „Ak si žiadate deň, pán gróf, som istý, že mi neukážete dom, ale palác. Máte v službách iste nejakého génia.“
  

  
   „Nechajte ľudí pri ich viere,“ riekol gróf, kladúc nohu na stúpadlo nádhernej ekvipáže, obtiahnuté zamatom, „osoží mi to trochu pri dámach.“
  

  
   Sadol si do koča, ktorý sa za ním zavrel, a vzďaľoval sa v cvale, ale nie tak rýchlo, aby gróf nemohol zbadať nepatrné hnutie záclon salónu, v ktorom ostala pani de Morcerf.
  

  
   Keď sa Albert vrátil k matke, našiel grófku v budoári, zaborenú do veľkého zamatového kresla. V chyži, ktorá tonula v tôni, len tu i tam sa mihali zlaté záblesky na okrasách náradia alebo na zlatých rámoch.
  

  
   Albert nemohol vidieť grófkinu tvár, miznúcu v hmle gázu, ktorým si ovinula vlasy ako nádychom aureoly; zdalo sa mu však, že má zmenený hlas: ale vo vôni ruží a heliotropov, stojacich na kvetinovom stolíku, rozoznal ostrú, čpavú stopu soľného éteru. A naozaj, na jednej z cizelovaných misiek kozuba upútal jeho úzkostlivú pozornosť grófkin flakón, vyňatý zo šagrínovej skrinky.
  

  
   „Mama, ste azda chorá?“ zvolal Albert vstupujúc. „Prišlo vám zle v mojej neprítomnosti?“
  

  
   „Ja? Nie, Albert. Ale viete, ruže, tuberózy a pomarančové kvety, v prvých dňoch horúčavy, na ktoré sme ešte neprivykli, vydychujú takú márnivú vôňu.“
  

  
   „Tak ich musíme dať vyniesť do vašej predizby, mama,“ riekol Morcerf, siahajúc za zvoncom. „Ste naozaj chorľavá; hneď pri vstúpení ste boli celkom bledá.“
  

  
   „Hovoríte, že som bola bledá, Albert?“
  

  
   „Bledosťou, ktorá vám znamenite pristane, mama, ale ktorá nás, otca a mňa, jednako naľakala.“
  

  
   „Otec vám o tom niečo spomínal?“ spýtala sa rýchlo Mercedes.
  

  
   „Nie, madame, ale pamätáte sa, že pred vami o tom urobil poznámku.“
  

  
   „Nepamätám sa,“ riekla grófka.
  

  
   Vstúpil sluha, privolaný Albertovým zvonením.
  

  
   „Odneste kvety do predizby alebo do toaletného kabinetu,“ povedal vikont, „nerobia dobre pani grófke.“
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Gróf Monte Cristo II..

    Pokud se Vám ukázka líbila, na našem webu si můžete zakoupit celou knihu.

